title: Iran Air

text: 29. toukokuuta 1971 Iran Air aloitti lennot Teheranin ja New Yorkin välillä Boeing 707-koneilla. Välilasku tapahtui Lontoon Heathrow’n lentoasemalla. Tällä reitillä aloitettiin pian suorat lennot Boeing 747SP-koneilla. Täten Iran Air oli toinen lentoyhtiö Lähi-idästä joka aloitti suorat lennot New Yorkiin (ensimmäinen oli El Al). Tämä reitti oli siihen aikaan maailman pisin matkustuslento. 1978 Iran Air tilasi kuusi Airbus A300-laajarunkokonetta. Samana vuonna se lensi jo 31:n ulkomaalaiseen kohteeseen ympäri maailmaa, kuten New Yorkiin, Tokyoon ja Pekingiin. Iran Air suunnitteli aloittaa lennot Los Angelesin ja Sidneyn välillä, kyseisellä lennolla välilasku olisi tapahtunut Teheranissa. Iran Air olisi suunnitelman avulla voinut yhdistää itä ja länsi. Suunniteltu lentoreitti ei ikinä toteutunut.


title: Iran Air

text: 1970-luvun lopulla Iran Air oli yksi maailman tuottoisimmista- ja nopeimmin kasvavimmista lentoyhtiöistä. 1978 se listattiin maailman toiseksi turvallisimmaksi lentoyhtiöksi, australialaisen Qantas taakse. Molemmat olivat yli kymmenen vuotta ilman onnettomuuksia. Iran Air oli viimeksi ollut onnettomuudessa 1952, jolloin 27/29 matkustajasta menehtyi. Onnettomuus sattui Douglas DC-3-koneella.


title: Iran Air

text: Iranin vallankumouksen aikana, helmikuussa 1979, Iran Air aloitti supistamaan ulkomaanlentojaan. Teheran suuniteltiin olevan ainoa virallinen reitti Iraniin. Šīrāz sai olla toinen vaihtoehto, mutta vain kun lentoja Teheraniin ei jostaan syystä voinut toteuttaa. Kaikki muut iranilaiset kaupungit menettivät kansainvälisen asemansa. Viimeinen lento New Yorkista Teheraniin lennettiin 7. marraskuuta 1979. 8. marraskuuta 1979 Teheranista New Yorkiin matkalla ollut kone käännytettiin Montrealiin juuri alkaneen panttivankikriisin takia. Sen jälkeen Boeing 747SP-koneita käytettiin vain Euroopan ja Aasian lennoilla.


title: Iran Air

text: Irakin–Iranin sodan alettua syyskuussa 1980, ulkomaanlennot peruutettiin usein. 1981 Iran Airin formaaliksi nimeksi tuli "The Airline of the Islamic Republic of Iran". Samana vuonna Iran Airilla matkusti 1,7 miljoonaa matkustajaa.


title: Iran Air

text: 1990, laivastoon saapui ensimmäinen Fokker 100-kone. Viisi samanlaista konetta saapui myöhemmin. 2001 Iran Air osti kuusi käytettyä Airbus A310-konetta.Yhdysvallat esti Airbus A330-koneiden oston. 2005 Iran Air osti kaksi Airbus A300-600-konetta. Kun Iranin ja Yhdysvaltojen hallitusten välit kiristyivät entisestään Iranin ydinohjelman takia, Boeing ei enää saanut myydä lentokoneenosia Iraniin. Myös koneitten huolto Yhdysvalloissa ja Euroopan Unionissa oli kiellettyä. 2006 Iran ja Yhdysvallat sopivat että koneitten huolto tulisi olla sallittua. Iran Air on täysin Iranin valtion omistama ja se työllistää noin 7 500 työntekijää.


title: Iran Air

text: 5. heinäkuuta 2010 iranilainen ilmailuvirkailija syytti Britanniaa, Saksaa ja Yhdistyneitä arabiemiirikuntia siitä että ne kieltäytyvät tankkaamasta iranilaisia matkustajalentokoneita Yhdysvaltojen asettamien pakotteiden takia. Sekä Iran Air että Mahan Air väitti että heitä on estetty tankkaamasta koneitaan. Abu Dhabi vastasi että he ovat tehneet sopimuksen iranilaisten kanssa tankkaamisen täyttöönpanosta, ja että se pitää, brittiläiset vastasivat että öljyn toimittajat päättävät itse että tankkaavatko he tai ei. Saksalaiset vastasivar että tankkaaminen ei ole kiellettyä.


title: Iran Air

text: 6. heinäkuuta 2010 Euroopan Komissio julkisti että se tulee kieltämään Iran Airn toiminnan EU:n alueella Airbus A320-, Boeing 727-, ja Boeing 747-koneilla turvallisuushuolten takia. Samalla esim. tankkaukset kiellettiin EU:n alueella ja ne jouduttiin tekemään sen ulkopuolella kuten Belgradissa, Serbiassa. EU hyväksyi myöhemmin tankkaukset Budapestissä ja Ljubljanassa.


title: Iran Air

text: Kun Iran allekirjoitti Genevessä väliaikaisen ydinohjelman rajoittamissopimuksen marraskuussa 2013, YK poisti talouspakotteita, jotka olivat estäneet iranilaisia lentoyhtiöitä ostamasta varaosia lentokoneisiinsa. Iranin lentoyhtiöiden järjestön sihteeri Hamidreza Ghavabeshin mukaan maassa oli tuolloin noin 100 lentokonetta, joilla ei voinut lentää varaosien puutteen takia.


title: Iran Air

text: 2016 Iranin ydinsovun jälkeen kaikki EU:n asettaman toimintarajoitteet poistettiin ja Iran Air on tankannut koneitaan esim. Pariisissa ja Roomassa.


title: Iran Air

text: 15. tammikuuta 2016 Barack Obama salli ulkoministeri John Kerryn poistaa Iranin vastaiset ilmailupakotteet ydinsovun takia.


title: Iran Air

text: 16. tammikuuta 2016 kaikki Iranin vastaiset ilmailuun liittyvät pakotteet poistuivat. Sen jälkeen Iran Air on saanut ostaa koneita keneltä tahansa, sekä tankata omistamiaan koneita Länsi-Euroopassa.


title: Iran Air

text: 24. tammikuuta 2016 Teheran isännöi "CAPA Iran Aviation Summit organised by CAPA - Centre for Aviation"-kokousta jossa iranilaiset ja ulkomaalaiset kokoontuivat yhteen keskustelemaan Iranin ilmailun tulevaisuudesta. Perustuen Iranin talouteen, CAPA:n laskelmimen mukaan Iran tarvitsisi noin 500-600 matkustajalentokonetta. Tutkimusten mukaan Iran saisi noin 5-10 vuodessa 300-400 uutta lentokonetta. Bombardier esitteli kokouksen aikana lyhyille matkoille suunnatuja koneeitaan. Iran Airin toimitusjohtaja, Farhad Parvaresh on sanonut että hänen lentoyhtiönsä tulee käyttämään 3-5 miljardia US-dollaria lyhyille reiteille suunnattujen koneitten ostoon Airbusilta, Boeingilta, Embraerilta ja Bombardierilta. Ensimmäinen Airbus saapui laivastoon tammikuussa 2017. Se oli malliltaan A321.


title: Iran Air

text: Iran Air Cargo on Iran Airin rahtiyhtiö. Toukokuussa 2008 Iran Air Cargo otti käyttöön kaksi Airbus A300B4F-rahtikonetta jotka korvasi yhden onnettomuuden joutuneen Boeing 747-200F-koneen. Rahtia lennetään myös tavallisilla koneilla.


title: Iran Air

text: Myöhemmin Iran Air Cargo on saanut uuden 747-200F koneita.


title: Kultainen ruusu

text: Kultainen Ruusu (joskus myös Montreux’n Kultainen ruusu, ) on televisio-ohjelmille ja radio-ohjelmille myönnettävä arvostettu kansainvälinen palkinto. Palkintoa on jaettu vuodesta 1961 lähtien. Kultainen Ruusu -palkinto jaetaan samannimisillä festivaaleilla (Rose d’Or Festival), jotka pidetään nykyään Sveitsin Luzernissa. Vuoteen 2003 asti festivaalit järjestettiin Montreux’ssä. Vuonna 2014 kilpailuun tuli mukaan myös radio.


title: Kultainen ruusu

text: Kultainen Ruusu -palkinnot jaetaan vuosittain kahdeksalle eri televisio-ohjelmatyypille:Ruotsi on voittanut Kultaisen Ruusun muun muassa vuonna 1962 ohjelmalla Kaskad, ja Britannia ohjelmilla Mr. Bean (1990) ja Pop Idol (2002).


title: Matti Alatalo

text: Matti Alatalo (s. 29. lokakuuta 1958 Oulainen) on suomalainen jääkiekkovalmentaja. Hän valmensi viimeksi Oulun Kärppiä vuodesta 2008 kevääseen 2010, jolloin hänet kuitenkin erotettiin tehtävistään hieman ennen runkosarjan loppua. Alatalon tilalle Kärppien päävalmentajaksi nousi kakkosvalmentaja Mikko Haapakoski. Kritiikistä huolimatta Alatalon aika Kärpissä oli lähtökohtiin nähden menestyksekäs: 2008–2009 Alatalo valmensi suuria muutoksia kokeneen ja tärkeitä avainpelaajiaan menettäneen joukkueen SM-hopealle. Joukkue hävisi finaalisarjan JYP:lle otteluvoitoin 4–0.


title: Matti Alatalo

text: Ennen Kärppiin siirtymistään Alatalo valmensi kaudella 2007–2008 Hämeenlinnan Pallokerhoa. Viisi edellistä kautta Alatalo valmensi JYP:iä, ja on sitä ennen toiminut valmennustehtävissä muun muassa Tapparassa valmennuspäällikkönä sekä seitsemän kauden ajan Sveitsissä. Häneltä löytyy kokemusta valmennuksesta myös Itävallasta ja Yhdysvalloista. Sveitsissä Alatalo toimi ZSC Lions Zürichin apuvalmentajana NLA:ssa 1995–2000 ja tämän jälkeen kaksi vuotta NLB-liigan GC Küsnacht Lionsin päävalmentajana. Alatalo palasi Küsnachtin päävalmentajaksi kaudelle 2011–2012 ja toimi tehtävässä aina kevääseen 2017 asti. Kaudella 2017–2018 Alatalo toimii niinikään NLB-liigassa EHC Vispin päävalmentajana.


title: Matti Alatalo

text: Kaudella 2004–2005 SM-liigan pelaajat äänestivät Alatalon liigan mieluisimmaksi valmentajaksi. Matin vuonna 1990 syntynyt poika Santeri Alatalo on pelanut puolustajana Sveitsin NLA:ssa EV Zugin joukkueessa kaudesta 2013–2014 lähtien.


title: Pakkopaita

text: Pakkopaita on vaatekappale, joka estää käsien ja käsivarsien liikuttamisen. Sidotut hihat pakottavat paidan käyttäjän pitämään käsivarsiaan ristittyinä rintansa päällä. Pukemalla ihminen pakkopaitaan voidaan yrittää estää häntä vahingoittamasta itseään tai muita tai tekemästä vastarintaa.


title: Pakkopaita

text: Pakkopaitaa on ennen käytetty pääasiassa vankiloissa, mutta sitä käytetään yhä joissakin psykiatrisissa sairaaloissa, jos potilas on vaarallinen tai liian aggressiivinen. Suomessa pakkopaidan käytöstä on luovuttu potilasturvallisuuden ja epäinhimillisyyden vuoksi kun mielenterveyttä koskevaa lainsäädäntöä on uudistettu.


title: Pakkopaita

text: Nykyään pakkopaita kuuluukin lähinnä kahlekuninkaiden ohjelmanumeroihin.


title: Pakkopaita

text: Suomessa käytetään edelleen potilaan liikkumista rajoittavia vaatteita, esimerkiksi lyöjän liivejä, sekä haalareita, jotka estävät lyömisen lisäksi myös potkimisen. Rajoitevaatteen käytöstä määrää lääkäri. Rajoitevaatteita käytetään pääasiassa valtion mielisairaaloissa Niuvaniemen ja Vanhan Vaasan sairaaloissa..


title: Pakkopaita

text: Vertauskuvallisesti pakkopaidaksi voidaan kutsua mitä tahansa, mikä rajoittaa ihmisen toiminnan vapautta.


title: Olli Hämäläinen

text: Olli Hämäläinen (19. toukokuuta 1924 Helsinki – 11. kesäkuuta 1984 Tampere) oli suomalainen jazzmuusikko, kontrabasisti, orkesterinjohtaja, musiikkikriitikko ja myöhemmin television ammattilainen. Taiteilijanimellä Olli Häme hän johti jazzyhtyettään 1940-luvulta 1950-luvun lopulle asti. Kriitikkona hän toimi "Rytmi"-lehdessä.


title: Olli Hämäläinen

text: Hämäläinen suoritti Sibelius-akatemiassa kapellimestarin tutkinnon 1953 ja toimi Suomen Muusikkojen Liiton järjestösihteerinä (1952–1957) ja Musiikki-Fazerin osastopäällikkönä. 1950-luvun loppupuolella Olli Hämeen yhtye säesti muun muassa Brita Koivusta, Laila Kinnusta ja Seija Lampilaa. Ammattimainen muusikkokausi kesti vuoteen 1960. Vuonna 1962 Hämäläinen kutsuttiin Tesvision tuotantopäälliköksi, josta siirtyi TV2:n tuotantopäälliköksi 1964 ja edelleen ohjelmapäälliköksi 1967.


title: Olli Hämäläinen

text: Olli Hämäläisen isä oli taidemaalari Väinö Hämäläinen ja isoisä urkuri Lauri Hämäläinen. Olli Hämäläisen tytär on cembalisti Kati Hämäläinen.


title: Olli Hämäläinen

text: Vuoden 1956 kokoonpano


title: Sango (Inuyasha)

text: Sango () on fiktiivinen henkilö manga ja animesarja Inuyashassa.


title: Sango (Inuyasha)

text:
Sango on kyvykäs youkaiden tuhoaja. Hän syntyi kylässä, jonka kaikki lapset koulutettiin tälle alalle ja hän oli yksi kylän parhaimmista taistelijoista. Sango käyttää aseenaan suurta yōkain luusta tehtyä bumerangia, Hiraikotsua. Hänen nimensä tarkoittaa korallia.
Sangon kylästä lähetettiin viisi parhainta taistelijaa avustamaan toista kylää ja Sango oli heidän mukanaan. Heidän ollessaan poissa, Naraku neuvoi suurta määrää yōkaita hyökkäämään Sangon kotikylään saadakseen Shikon no Taman sirpaleet, jotka olivat sillä hetkellä Sangon kotikylässä.


title: Sango (Inuyasha)

text: Kaikki kylässä olleet kuolivat hyökkäykseessä yrittäessään puolustautua ja samaan aikaan Sango taisteli kumppaniensa kanssa yōkaita vastaan toisessa kylässä. He kaikki saivat kuitenkin surmansa Sangoa lukuun ottamatta. Tämän ollessa parantumassa, Naraku huijasi häntä kertoen, että Inuyasha oli hyökännyt Sangon kylään ja tappanut kaikki. Kuullessaan tämän, Sango lähti kotikyläänsä, jossa sattumalta tapasi Inuyashan ja tämän ystävät. Sango aloitti välittömästi taistelun uskoessaan Narakun selitykset. Loppujen lopuksi Sango melkein kuoli omaan myrkkykaasuunsa, mutta Inuyasha kuitenkin pelasti hänet. Ihmetellessään, miksi Inuyasha auttaa häntä, Sango iski katanansa Inuyashan käsivarren läpi. Inuyasha kuitenkin vain vetäisi katanan irti ja selvitti Sangolle, mitä todellisuudessa oli tapahtunut. Hieman myöhemmin Sango kuuli vielä saman Narakulta ja tajusi, että oli tullut huijatuksi. Tämän jälkeen hän päätti liittyä Inuyashan joukkoon tarkoituksenaan tuhota Naraku.


title: Sango (Inuyasha)

text: Hieman myöhemmin Naraku herätti Sangon pikkuveljen, Kohakun, henkiin ja lähetti tämän tappamaan Sangoa useaan otteeseen, tosin tuloksetta.


title: Sango (Inuyasha)

text: Sango on urhoollinen taistelija ja Hiraikotsunsa kanssa hän on vastustaja, joka on syytä ottaa vakavasti. Hän taistelee usein yhdessä kissa-yōkai Kiraran kanssa, joka on kulkenut hänen suvussaan vuosisatojen ajan. Sango toivoo, että saisi tuhottua Narakun ja samalla Kohakulle vapauden.


title: Sango (Inuyasha)

text: Hänellä on syviä tunteita Mirokua kohtaan ja suostui tämän pyyntöön, että he avioituisivat mikäli saisivat tuhottua Narakun. Sango kyllä saa jo pian ja usein tuntea entiset mustasukkaisuuden tunnot, joskus melkein epätoivoon ja surun kyyneliin asti. Ennen animen väliaikaista loppua jo esitelläänkin jälleen eräs "tapaus" Mirokun menneisyydestä, jonka takia Sango tuntuukin menettäneen jo lähes toivonsa heidän yhteisestä elämästään, vaikka Sango jo Mirokun kosiessa kysyikin toiveikkaana tältä, lopettaisiko tämä samalla toisten tyttöjen perässä juoksemisen. Lisäksi Sango ei ole oikein pitänyt Mirokun mieltymyksestä kosketella hänen takamuksiaan, mutta tämä pääsee hiljalleen tästä mieltymyksestä. Mangassa esitellään tilanne, jossa Sango epäilee herttaisen ja häntä lohduttelevan ja varmasti taka-ajatuksettoman Mirokun olevan ehkä muotoaan muuttanut Shippou, ja kokeilee löytyykö todellisuudessa aidolta Mirokulta Shippoun yleensä paljastavaa häntää – Mirokun aluksi käsittäessä tämän väärin.


title: Artemi Verkolalainen

text: Lapsipyhä Artemi Verkolalainen luetaan kuuluvaksi Suomen ortodoksisessa kirkossa Karjalan valistajiin. Artemi syntyi vuonna 1532 Pohjois-Venäjällä Verkolan kylässä (nykyisin Arkangelin alueen Pinegan piirissä) ja kuoli salaman iskemänä 12-vuotiaana.


title: Kimmo Kuhta

text: Kimmo Kuhta (s. 19. kesäkuuta 1975 Helsinki) on suomalainen uransa lopettanut jääkiekkoilija. Kuhta pelasi mittavan uran SM-liigan Helsingin IFK:ssa. Välissä Kuhta pelasi yhden kauden Sveitsissä ja puolikkaan kauden Saksassa. Pitkän HIFK-historian takia hän on fanien keskuudessa erittäin suosittu, IFK-ikoniksikin mainittu. Kuhdan päävahvuus oli maalinteko. Hän lopetti uransa 27. maaliskuuta 2013.


title: Kimmo Kuhta

text: Pelaajauransa jälkeen Kuhta on toiminut jääkiekkoasiantuntijana ja kommentaattorina Yleisradion medioissa.


title: Kimmo Kuhta

text: Varsinaisen jääkiekkouransa Kuhta aloitti Jää-Kissoissa, josta hän siirtyi Karhu-Kissoihin. Hän pelasi Karhu-Kissoissa A-nuoriin saakka. Nuorena pelaajana Kuhdalta jäi yksi kausi pelaamatta pahan selkäkivun takia. Sinä vuonna Karhu-Kissat putosi I-divisioonan alempaan loppusarjaan, jossa Kuhdan kymmenen viimeisen ottelun pistesaldo oli 25+14. Kuhta siirtyi kaudeksi 1995–1996 Karhu-Kissojen A-nuorista Kiekko-Espoon A-nuoriin. Vielä samalla kaudella hän pelasi myös ensimmäiset liigapelinsä, kun hän pääsi pelaamaan Kiekko-Espoon miesten joukkueessa kahden ottelun verran. Seuraavaksi kaudeksi hän siirtyi HIFK:hon, mutta ei vielä vakiinnuttanut paikkaansa kokoonpanossa, ja joutui hakemaan vauhtia 1. divisioonasta kaudella 1996–1997 PiTasta ja 1997–1998 Haukoista.


title: Kimmo Kuhta

text: Kaudesta 1998–1999 Kuhta on kuulunut HIFK:n vakiokokoonpanoon. Hän toimi kaudella 2001–2002 HIFK:n kapteenina. Kaudella 2003–2004 Kuhta muodosti liigan tehokkaimman ketjun yhdessä Brett Harkinsin ja Timo Pärssisen kanssa. Hän teki silloin liigan 56 pelissä tehopisteet 31+28=59 ja oli liigan toiseksi tehokkain pelaaja Pärssisen jälkeen. Kuhta pääsi tuolloin SM-liigan tähdistökentälliseen yhdessä koko kentän kanssa ja sai Raimo Kilpiö -palkinnon herrasmiespelaajana.


title: Kimmo Kuhta

text: Kaudella 2004–2005 Kuhta jatkoi erinomaisia otteitaan ja teki 56 ottelussa tehot 29+20=49 ollen liigan kolmanneksi tehokkain pelaaja Steve Kariyan ja Pasi Saarelan jälkeen. Kaudeksi 2005–2006 Kuhta siirtyi ensimmäisen kerran urallaan ulkomaille, kun sveitsiläinen SC Bern pestasi hänet kaksivuotisella sopimuksella. Hän teki seurassa 42 ottelussa tehot 16+23=39. Hän pelasi seurassa voimassa olevasta sopimuksesta huolimatta vain yhden kauden, ja palasi heinäkuussa 2006 HIFK:n riveihin kolmivuotisella sopimuksella. Hänet nimettiin joukkueen kapteeniksi. Hän teki 55 ottelussa tehot 24+26=50 ja oli joukkueen toiseksi paras pistemies. Kaudella 2007–2008 Kuhdan tahti hiipui edellisistä kausista huomattavasti, kun 56 ottelussa syntyi tehot 20+18=38. Kaudella 2008–2009 Kuhta pelasi nivusvamman vuoksi vain 34 ottelua ja teki tehot 12+12=24.


title: Kimmo Kuhta

text: Kuhdan sopimuksen päätyttyä keväällä 2009 hän ei päässyt HIFK:n kanssa yhteisymmärrykseen jatkosopimuksesta ja siirtyi syyskuussa 2009 Saksan DEL-liigaan Hamburg Freezersiin yksivuotisella sopimuksella. Kuhta ehti pelata seurassa 32 ottelua tehoin 14+5=19, kunnes hän palasi tammikuussa 2010 HIFK:n riveihin. Hän teki loppukaudella 18 ottelussa tehot 8+6=14 ja teki seuran kanssa kevääseen 2011 asti ulottuvan jatkosopimuksen.


title: Kimmo Kuhta

text: Kausi 2010–2011 oli monien arvioiden mukaan Kuhdalle kaikkien aikojen paras. Kausi päättyi IFK:n riemukkaaseen mestaruuteen. Kuhta oli Peltosen ja Granlundin ohella koko playoffs-sarjan parhaita pelaajia. Hän piti mestaruusjuhlissa tunteikkaan puheenvuoron, jossa hän kertoi pojaltaan Veetiltä saamastaan onnenkolikosta. Kuhta solmi vuoden mittaisen jatkosopimuksen IFK:n kanssa koskien kautta 2011–2012.


title: Kimmo Kuhta

text: Kuhta lopetti uransa HIFK:ssa keväällä 2013. Hänen tarkoituksenaan oli jatkaa pelaamista vielä Keski-Euroopassa, mutta lukuisten leikkausten jälkeen Kuhta ei kokenut olevansa enää pelikunnossa.


title: Kimmo Kuhta

text: Kuhdan pelinumero 9 jäädytettiin 26. lokakuuta 2018 pelatussa HIFK–Tappara -ottelussa.


title: Kimmo Kuhta

text: Kuhta on edustanut Suomea Euro Hockey Tour -turnauksissa vuodesta 2003 lähtien.


title: Kimmo Kuhta

text: Kimmo Kuhta aloitti valmentajauransa vuonna 2014 HIFK:n nuoremman C-ikäluokan haastajajoukkueen valmennustiimissä. Kaudella 2016–17 Kuhta voitti Suomen mestaruuden IFK:n C-junioreiden päävalmentajana.


title: Kimmo Kuhta

text: Kaudella 2017–18 Kuhta valmentaa seuran B-junioreita.


title: Kimmo Kuhta

text: Kuhta on nimetty HIFK:n A-juniorien päävalmentajaksi kaudelle 2019–20.


title: Kimmo Kuhta

text: Kuhdalla on myös rullakiekon maailmanmestaruus vuodelta 2000 sekä kaksi MM-pronssimitalia. Hänet valittiin vuonna 2000 vuoden rullakiekkoilijaksi Suomessa. Kuhdan poika Veeti Kuhta pelaa HIFK:n junioreissa.


title: Toppo Elonperä

text: Toivo Aleksi ”Toppo” Elonperä, ent. Toivo (Toppo) Ellenberg (29. huhtikuuta 1893 Helsinki – 27. elokuuta 1953 Elimäki) oli suomalainen näyttelijä, joka näytteli monissa elokuvissa noin 24 vuoden aikana.


title: Toppo Elonperä

text: Elonperän vanhemmat olivat työnjohtaja Edvard Aleksander Elonperä ja Eriika Wäisänen ja puoliso vuodesta 1924 Kerttu Hellin Jussila. Elonperä opiskeli keskikoulussa, kauppaopistossa ja musiikkiopistossa. Kansallisteatterin oppilaskoulussa hän oli 1912–1913 ja teki 1920-luvulla useita opintomatkoja Keski-Eurooppaan.


title: Toppo Elonperä

text: Elonperä näytteli myös Koiton Näyttämöllä, Tampereen Teatterissa, Kansan Näyttämöllä, Iloisessa Teatterissa, Viipurin kaupunginteatterissa, Kansanteatterissa ja Suomen Kansallisteatterissa. Elonperä oli Oulun työväenteatterin johtaja 1921–1923, Vaasan työväenteatterin johtaja 1925–1927 ja Kotkan Maakuntateatterin johtaja vuodesta 1949. Kansanteatterissa hän toimi näyttelijän työn ohella myös ohjaajana 1930–1934. Hän oli erinomainen koomikko.


title: Northrop F-5 Freedom Fighter

text: Northrop F-5 Freedom Fighter on yhdysvaltalainen pienikokoinen, kaksimoottorinen hävittäjä, jonka valmistus aloitettiin vuonna 1962.


title: Northrop F-5 Freedom Fighter

text: Northrop kehitti F-5:n pohjalta myöhemmin muun muassa YF-17 Cobra -hävittäjän, joka puolestaan toimi lähtökohtana F/A-18 Hornetin suunnittelussa.


title: Northrop F-5 Freedom Fighter

text: F-5:ttä edelsi Northropin kehittämä konetyyppi N-156, joka suunniteltiin pieneksi ja ketteräksi. N-156:n oli tarkoitus kyetä lentämään laivaston pienimmiltäkin lentotukialuksilta, mutta laivasto siirtyi suurempiin aluksiin. N-156 johti kuitenkin T-38 Talon koulutuskoneen kehitykseen ja F-5:n kehitykseen. Ensimmäinen prototyyppi YT-38 lensi vuonna 1959.


title: Northrop F-5 Freedom Fighter

text: Kennedyn kaudella käynnistynyt "Military Assistance Program" (Sotilaallinen avustusohjelma) pyrki varustamaan Yhdysvaltain liittolaisten armeijoita, mihin tarkoitukseen Northropin jatkojalostama N-156F-tyyppi soveltui erinomaisesti. N-156F nimettiin F-5A:ksi, ja ensimmäiset F-5A:t myytiin Norjan kuninkaallisille ilmavoimille vuonna 1964. Sveitsin ilmavoimat käytti tätä konetyyppiä ennen F-18 Hornetia. Sveitsiläinen Patrouille Suisse -taitolentoryhmä käyttänee sitä edelleen.


title: Northrop F-5 Freedom Fighter

text: Vietnamin sodan aikana Yhdysvaltain ilmavoimat kehitti F-5C-mallin, joka osallistui menestyksekkäästi taisteluihin, mutta jäi lähinnä kokeiluversioksi.


title: Lassen Peak

text: Lassen Peak on tulivuori Kalifornian osavaltiossa Yhdysvalloissa. Lassen Peak on toimiva tulivuori jonka edellinen purkaus tapahtui vuonna 1917. Vuoren korkeus on 3 189 metriä.


title: Boeing 747-400

text: Boeing 747-400 on Boeing 747 -koneen toiseksi uusin versio. Sen suunnittelu alkoi vuonna 1985 ja ensilento lennettiin vuonna 1988. Liikennöinti alkoi vuonna 1989. 747-400 on ulkoa katsottuna samannäköinen kuin 747-300, mutta siinä on monia uudistuksia, muun muassa moderni kahden ohjaajan ohjaamo, monitoiminäytöt (lasiohjaamo), uudet moottorit, wingletit (taivutetut siipien kärjet), uusi matkustamo, suurempi kantavuus ja pidempi toimintamatka sekä lisäpolttoainesäiliöt korkeusperäsimessä. Se on myös toistaiseksi suosituin versio.


title: Jari Sedergren

text: Jari Sedergren (s. 19. lokakuuta 1959 Kajaani) on suomalainen valtiotieteiden tohtori, elokuva- ja televisiotutkimuksen dosentti ja elokuvaan sekä historiaan erikoistunut tutkija. Hän työskentelee erikoistutkijana Kansallisessa audiovisuaalisessa instituutissa.


title: Jari Sedergren

text: Sedergren toimi vuosina 1996–1998 tutkijana ja erikoistutkijana professori Hannu Salmen johtamassa Suomen Akatemian ”Kriisi, kritiikki, konsensus” -hankkeessa. Hankkeen yhteydessä julkaistiin myös kolmen kirjoittajan yhteisteos "Kriisi, kritiikki, konsensus. Elokuva ja suomalainen yhteiskunta". Sedergren väitteli poliittisesta historiasta vuonna 1999 Helsingin yliopistossa väitöskirjalla "Filmi poikki... Poliittinen elokuvasensuuri Suomessa 1939–1947". Vuosina 2000–2001 Sedergren työskenteli tutkijatohtorina professori Seppo Hentilän johtamassa ”Kylmä sota” -hankkeessa.


title: Jari Sedergren

text: Sedergren oli Suomen kansallisfilmografian toimituskunnan jäsen vuosina 2003–2006. Sinä aikana ilmestyivät osat 11 ja 12. Hän oli toimituskunnan jäsen myös Kansallisessa audiovisuaalisen arkiston lähdejulkaisuissa "Talvisodan katsaukset" (2-dvd, Kava & Finnkino 2007), "Jatkosodan katsaukset I: Hyökkäävät kamerat" (4-dvd, Kava & Finnkino 2008) ja "Jatkosodan katsaukset II: Kamerat asemissa" (4-dvd, Kava & Finnkino 2009).


title: Jari Sedergren

text: Vuonna 2006 Sedergren julkaisi laajan tutkimuksen toisen maailmansodan jälkeen valtiollistetusta elokuvasensuurista Suomessa. Yhdessä Ilkka Kippolan kanssa kirjoitettu Suomen dokumentti- ja lyhytelokuvan historia neljältä ensi vuosikymmeneltä ilmestyi vuonna 2009. Toinen osa vuosilta 1944–1989 ilmestyi lokakuussa 2015.


title: Jari Sedergren

text: Sedergren on Internetissä ilmestyvän Ennen & Nyt – Historian tietosanomien perustajajäsen ja sen alkuvuosien päätoimittaja 2001–2004, minkä jälkeen hän on jatkanut lehden toimittajana. Sedergren on luennoinut ja julkaissut kymmeniä tieteellisiä ja populaaritieteellisiä artikkeleita erikoisalueistaan sensuurista, elokuvasensuurista, propagandasta, nationalismista ja suomalaisesta elokuvasta sekä dokumenttielokuvasta.


title: Jari Sedergren

text: Aiemmin Sedergren on toiminut aktiivisesti Historiallisessa Yhdistyksessä (muun muassa puheenjohtajana vuosina 2001–2002) ja Suomen elokuvatutkimuksen seurassa. Hän on ollut DocPoint -dokumenttielokuvafestivaalia järjestävän yhdistyksen hallituksen jäsen (2002–2013) ja puheenjohtaja (2004–2008). Usean Valtion elokuvalautakuntakauden jälkeen Sedergren oli kuvaohjelmien ikärajavalituksia käsittelevän kuvaohjelmalautakunnan jäsen vuoden 2013 loppuun.


title: Fred Karlsson

text: Fred Göran Karlsson (s. 17. helmikuuta 1946 Turku) on yleisen kielitieteen emeritusprofessori Helsingin yliopistossa ja suomen kielen dosentti. Hän oli 1978–1980 yleisen kielitieteen professori Turun yliopistossa. Karlsson on tehnyt työtä kieliteknologian sekä kielitieteen historian alalla ja julkaissut lukuisia teoksia. Kieliteknologian alalla Karlsson on kehittänyt formalismin nimeltä rajoitekielioppi, joka tunnetaan ehkä paremmin englanninkielisellä nimellään "Constraint Grammar (CG)". Se on raakatekstin morfologisen pilkkomisen ja tulkinnan apuväline.


title: Fred Karlsson

text: Karlsson on aikamme merkittäviä suomen kielen tutkijoita, ja hänen englanninkielistä teostaan "Finnish – an Essential Grammar" (ensimmäinen painos ruotsiksi, "Finsk grammatik", 1978) onkin käytetty usean avoimen lähdekoodin projektin suomen kielelle kääntämisessä. Karlssonin teos "Yleinen kielitiede" (1. painos 1994) on käytössä korkeakoulujen oppi- ja pääsykoekirjana.


title: Fred Karlsson

text: Hän on ollut Suomen Tiedeseuran jäsen vuodesta 1984 ja Academia Europæan jäsen vuodesta 1989.


title: Hermeetikko

text: Hermeetikko oli vuosina 2006-2012 ilmestynyt aikakauslehti, joka käsitteli politiikkaa, salatieteitä, historiaa ja kulttuuria. Lehden perustivat Kane Kanerva ja Jukka Nieminen. Nieminen toimi päätoimittajana useimpien numeroiden osalta vuosina 2006–2011, ja sen jälkeen päätoimittajana jatkoi Kane Kanerva.


title: Hermeetikko

text: Lehti koostui vaihtuvien kirjoittajien artikkeleista.


title: Hermeetikko

text: Vuoden 2013 alussa Hermeetikko lakkasi ilmestymästä aikakauslehtenä ja sen tilalle perustettiin samanniminen aikakauskirja.


title: Playlife

text: Playlife on Trevisossa, Italiassa perustettu vaateyritys, jonka omistaa Benetton Group.


title: Playlife

text: Benetton nimesi Formula ykkösissä autojensa moottorit Playlifeksi vuodesta 1998 vuoteen 2000. Playlife-moottorit olivat Renault-moottoreita, jotka oli hankittu Mecachromelta 1998 ja Supertecilta 1999 ja 2000. Muutkin tallit, kuten Williams, Arrows ja BAR käyttivät samoja moottoreita, mutta alkuperäisillä nimillään.


title: Playlife

text: Playlifen moottoreilla saavutettiin yhteensä 69 pistettä, 6 palkintokorokesijoitusta ja yksi paalupaikka, mutta voittoja ei saavutettu.


title: Jääkiekon II-divisioona

text: II-divisioona on Suomen jääkiekon neljänneksi korkein sarjataso. Sarja on jaettu maantieteellisesti kuuteen lohkoon. Ensimmäistä kertaa vuonna 2008 ratkaistiin II-divisioonan virallinen mestari ja mestaruuden voitti Lohjan Ankat. Ankat nousivat Suomi-sarjaan.


title: Jääkiekon II-divisioona

text: Ennen Suomi-sarjan perustamista vuosina 1975-1999 II-divisioona oli kolmanneksi korkein sarjataso.


title: Jääkiekon II-divisioona

text: Pelataan alueiden järjestämänä kuudessa lohkossa (1. Etelä, 2. Häme, 3. Pohjanmaa, 4. Savo-Karjala, 5. Pohjois-Suomi, 6. Länsirannikko). Kunkin lohkon voittajalla on halutessaan mahdollisuus karsia Suomi-sarjaan, karsintaan osallistuu myös Suomi-sarjan kaksi viimeistä joukkuetta. Karsinnan pelaamistapa päätetään kun on tiedossa II-divisioonista halukkaat lohkovoittajat karsintaan.


title: Sami Haavisto

text: Sami Haavisto (s. 12. helmikuuta 1970) on suomalainen independent-elokuvaohjaaja ja -tuottaja, joka tunnetaan pienen budjetin kauhuelokuvistaan. Haaviston ohjaamia elokuvia ovat muun muassa "Desire of the Innocent Blood", "Rites of Blood", "Succubus" sekä tammikuussa 2009 valmistunut "Black Blooded Brides of Satan". Haavisto vaikuttaa Blood Ceremony Films -nimisessä independent-elokuvaryhmässä. Blood Ceremony Films on solminut kolmesta ensimmäisestä elokuvastaan levityssopimuksen brittiläisen Redemptionin kanssa ja tämän myötä elokuvat ovat saaneet kansainvälisen levityksen DVD:llä. Hän on myös Blood Ceremony Magazine -lehden päätoimittaja, sekä Helsingissä sijaitsevan Horror-Shop-myymälän omistaja. Vuonna 2014 hän esitti "Salatuissa elämissä" Rampea.


title: AG 16

text: Sukellusvene AG 16 (AG 13 vuoden 1917 heinäkuuhun asti) oli alkujaan venäläinen sukellusvene, jonka Electric Boat Company rakensi vuonna 1912. Alus oli amerikkalaista "Holland 9" -luokkaa ja Venäjä osti niitä kaksitoista kappaletta laivastoilleen. Veneet tulivat Yhdysvalloista osina ja niistä koottiin viisi yksilöä Pietarissa Putilovin telakalla Itämeren laivastolle.


title: AG 16

text: Venäläinen luokkanimi tulee sanoista "Американсий Голланд" ("Amerikanskij Golland" = "Amerikkalainen Holland"). Yhdysvalloissa luokkanimi oli H-luokka. Kokoamisprojektin ulkopuolisten seitsemän veneen kohtalo on tuntematon. Veneet ottivat osaa taisteluihin Itämerellä vaihtelevalla menestyksellä. AG 14 tuhoutui taistelussa saksalaisia vastaan lokakuussa 1917.


title: AG 16

text: "AG 13" upposi onnettomuudessa, mutta se nostettiin ja palautettiin palvelukseen nimellä "AG 16" 21. heinäkuuta 1917. Joulukuussa 1917 veneet asettuivat talvehtimaan Hankoon. Ne pidettiin normaalista poiketen koko ajan lähtövalmiudessa eli esimerkiksi akkuja ei viety talvisäilöön maihin. "AG 16" upotettiin Hankoon 3. huhtikuuta 1918 "AG 11:n", "AG 12:n" ja "AG 15:n" tavoin, juuri ennen saksalaisten maihinnousua.


title: AG 16

text: Suomalaiset nostivat kaksi Hankoon upotetuista veneistä eli AG 16:n ja AG 12:n, jotta nämä veneet voitaisiin korjata ja liittää Suomen merivoimiin. AG 16 kuljetettiin Helsinkiin. Aluksen tutkinnassa todettiin että dieselit olivat niin vajavaisia että ne olisi uusittava, samoin akut ja sähkömoottorit olivat tuhoutuneet täydellisesti upottamisen johdosta; potkurit, niiden akselit ja ohjauslaitteet sen sijaan olivat kunnossa. Samoin painerungon vauriot olivat helpostikin korjattavia. Suomailainen amiraali suositteli sen ottamista koulutuskäyttöön suojeluskuntajärjestön Hakkapeliitta-lehdessä 1927.


title: AG 16

text: Kaiken kaikkiaan alus oli yhteensä yhdestätoista Suomen rannikolle itse upotetusta venäläisestä ja englantilaisesta sukellusveneestä parhaassa kunnossa – Harmajan luo upotetut C- ja E-luokkien englantilaisveneet olivat täydellisesti romuttuneet. AG-16:n runko suojamaalattiin mönjällä estämään ruostumisen korjausta odotettaessa.


title: AG 16

text: Suomalaiset ottivat yhteyttä sukellusveneen korjaamisessa Electric Boat Co:hon ja Saksaan. Electric Boat Co:n hinnat olivat kuitenkin niin korkeat että päätettiin valita Saksa. Saksalaiset asiantuntijat tutkivat AG 16:n hylkyä ja tekivät kustannusarvion, johon ei kuitenkaan ikinä myönnetty varoja Suomesta.


title: AG 16

text: Veneen korjauksen tiedettiin olevan kallista eikä yksikään telakka halunnut taata onnistunutta korjausta, joten alus poistettiin laivastosta ja romutettiin 1929, kun uusien sukellusveneiden rakentaminen päätettiin aloittaa.


title: Geoff Huegill

text: Geoff Huegill (s. 4. maaliskuuta 1979 Gove) on australialainen uimari. Hänen kotikaupunkinsa on Scarborough. Huegill edustaa Redcliff Leagues SC:tä, ja hänen valmentajanaan toimii Ken Wood. Huegill ilmoitti 17. helmikuuta 2007 jättävänsä kilpauinnin. Swimming World Magazinen haastattelussa hän mainitsi Ian Thorpen päätöksen vaikuttaneen hänen omaansa. Huegill palasi kuitenkin kilpailuihin ja saavutti 4 × 100 metrin sekauinnissa pronssia Tyynenmeren-mestaruuskilpailuissa 2010.


title: Painopiste

text: Painopiste on, suuresti yksinkertaistaen, kappaleessa oleva kohta, johon kappaleelle luontainen painovoima vaikuttaa samalla tavalla kuin se vaikuttaa kappaleen jokaiseen kohtaan erikseen. Se on tavallaan kappaleeseen vaikuttavan painovoiman vaikutuspiste. Myös useampien kappaleen systeemeille tunnetaan painopisteen käsite.


title: Painopiste

text: Jokaiseen kappaleen atomiin vaikuttaa pystysuora voima, joka on syntyisin esimerkiksi planeetta Maan gravitaatiokentästä. Maa vetää puoleensa kutakin atomia voimilla, jotka osoittavat lähes yhdensuuntaisina kohti Maan keskipistettä. Yhdensuuntaisina näiden voimien resultantti on samalla myös kappaleen paino. Käännettiinpä kappaletta painovoimakentässä eri asentoihin, kulkee kappaleen resultanttivoima, eli painovoima, aina yhden saman pisteen kautta. Tätä pistettä kutsutaan kappaleen painopisteeksi.


title: Painopiste

text: Painovoima vaikuttaa kappaleeseen kuin sen koko massa olisi keskittynyt sen painopisteeseen. Siksi sitä kutsutaan myös massakeskipisteeksi. Massakeskipiste on kuitenkin eri asia kuin painopiste, sillä niiden paikat eroavat, jos painovoimakenttä ei ole homogeeninen. Massakeskipiste on kappaleen sisäinen ominaisuus, joka riippuu vain atomien painoista ja sijainneista eli massajakaumasta. Painovoima riippuu massajakauman lisäksi ulkopuolisen gravitaatiokentän rakenteesta.


title: Painopiste

text:
Kappaleen eri osiin kohdistuvat painovoiman vetovoimat aiheuttavat samansuuruisen momentin referenssipisteen suhteen kuin painopisteeseen vaikuttava koko kappaleen paino. Asettamalla referenssipiste origoon, merkitsemällä kappaleen painopistettä formula_1 ja kappaleen muiden osien pisteitä formula_2 sekä kappaleen painovoimaa formula_3 ja muiden osien painoja formula_4, voidaan momenttien avulla laskea koordinaatit
Jos painovoima on suoraan verrannollinen massaan eri kohdissa, voidaan supistaa putoamiskiihtyvyydet pois ja saadaan painopisteen koordinaateiksi samat koordinaatit kuin massakeskipisteelläkin
Yleisempi määritelmä painopisteelle saadaan integroimalla massajakaumaa


title: Painopiste

text: Kappaleen painopiste on piste, jonka kautta kappaleeseen kohdistuvan painon vaikutussuora kulkee kappaleen asennosta riippumatta. Jos kappaletta tuetaan painopisteestä, on kappale tasapainossa missä asennossa tahansa.


title: Painopiste

text: Kappaleen painopiste ei aina sijaitse itse kappaleen sisällä, vaikka näin useimmissa tapauksissa onkin. Esimerkiksi toruksen painopiste ei sijaitse itse kappaleessa.


title: Painopiste

text: Painopisteen x-koordinaatti saadaan kaavasta formula_8


title: Painopiste

text: ja y-koordinaatti vastaavasti kaavasta formula_9


title: Painopiste

text: Vastaavat integraaleina: formula_10


title: Too Fast for Love

text: Too Fast for Love on Mötley Crüe -yhtyeen debyyttialbumi. Tyylillisesti albumi on punk-rockin, powerpopin ja glamin sekä heavy metallin sekoitus, ja sitä pidetään merkittävänä uuden aikakauden aloittajana rockmusiikissa.


title: Too Fast for Love

text: Alkuperäisen levyn painos on nauhoitettu sekä julkaistu vuonna 1981 yhtyeen itse perustamalla Leathür levymerkillä. Pian yhtye sai levytyssopimuksen Elektra Records levy-yhtiöltä, joka vaati albumin uudelleenmiksausta, sillä se ei ollut riittävän laadukas radiosoittoon. Sekä yhtye että levy-yhtiön kykyjenetsijä Tom Zutaut olivat uudelleenmiksausta vastaan, mutta Roy Thomas Baker kuitenkin teki remiksauksen. Elektra julkaisi uudelleenmiksatun levyn vuonna 1982.


title: Too Fast for Love

text: Uuden version kappaleissa on mukana erinäisiä tehosteita ja efektejä, ja kappaleet kuulostavat vähemmän tuoreilta ja raaoilta kuin alkuperäiset Michael Wagenerin tuottamat. Lisäksi uudesta painoksesta on jätetty pois Leathür-painoksen kappale "Stick to Your Guns". Lisäksi kappaleen "Too Fast for Love" alkuperäinen alku on leikattu pois.


title: Too Fast for Love

text: Albumi on julkaistu remasteroituna vuonna 2003, ja mukana on viisi bonuskappaletta sekä kappaleen "Live Wire" musiikkivideo.


title: Live (Blind Guardianin albumi)

text: Live on Blind Guardianin vuonna 2003 julkaisema toinen livealbumi. Live koottiin useilta eri keikkapaikoilta A Night at the Opera -kiertueen aikana vuosina 2002–2003. Albumi on kaksilevyinen ja sisältöä paketilla onkin siksi runsaasti. Liveä kuuntelemalla saa oivan kuvan Blind Guardianin koko tuotannosta vuosina 1988–2002.


title: Live (Blind Guardianin albumi)

text: Kiertueen aikana bändin rumpalilla, Thomen Stauchilla, oli välillä jonkinlaisia ongelmia käsiensä kanssa. Tästä syystä joillekin keikoille palkattiin häntä paikkaamaan keikkabasisti Oliver Holzwarthin veli Alex Holzwarth.


title: Live (Blind Guardianin albumi)

text: Albumilta julkaistiin single The Bard's Song (in the Forest).


title: Jamal al-din Asadabadi

text: Jamal al-din al-Afghani (1839 – 9. maaliskuuta 1897) oli Egyptissä toiminut juristi-teologi. Hän moitti muslimeja tietämättömiksi ja sanoi islamilaisen maailman alennustilan johtuvan muslimeista. Hän myös kannatti islamin uudistamista sekä vastusti kolonialismia.


title: Juha Ruusuvuori

text: Juha Ensio Ruusuvuori (s. 16. heinäkuuta 1957 Oulu) on suomalainen kirjailija. Ruusuvuori valmistui yhteiskuntatieteiden maisteriksi Tampereen yliopistosta vuonna 1987. Hän on toiminut valokuvaajana sanomalehti "Kalevassa", toimittajana muun muassa Yleisradion TV-uutisissa ja radiouutisissa ja kustannustoimittajana Banana Press Oy:ssä. Hän tuli aikoinaan tunnetuksi "Pahkasika"-huumorilehden toimittajana ja kustantajana.


title: Juha Ruusuvuori

text: Nykyään Ruusuvuori asuu Taalintehtaalla Kemiönsaarella ja kirjoittaa romaanien ohella muun muassa kolumneja.


title: Juha Ruusuvuori

text:
Ruusuvuori oli yksi WSOY:n kirjallisuussäätiön palkinnon saajista vuonna 2012. Palkinto on tunnustus merkittävästä työstä kotimaisen kirjallisuuden ja lukuharrastuksen edistämisessä.
Kirja-arvosteluja:


title: A Fever You Can’t Sweat Out

text: A Fever You Can’t Sweat Out on yhdysvaltalaisen Panic! at the Disco -yhtyeen esikoisalbumi, joka julkaistiin vuonna 2005.


title: A Fever You Can’t Sweat Out

text: Albumi nousi Yhdysvalloissa Billboard 200 -listan sijalle 13.


title: 2. divisioona

text: 2. divisioona (latinan sanasta "divisio", jakaminen) voi tarkoittaa seuraavia asioita:


title: 2. divisioona

text: Suomen puolustusvoimien yhtymiä eri aikakausilta:


title: 2. divisioona

text: Muiden maiden asevoimien yhtymiä:


title: 2. divisioona

text: Eri palloilulajien sarjajaon 2. divisioonat:


title: Abou Diaby

text: Vassiriki Abou Diaby (s. 11. toukokuuta 1986, Pariisi, Île-de-France, Ranska) on ranskalainen jalkapalloilija, joka edustaa Ligue 1:ssä pelaavaa Marseillea. 188 senttimetriä pitkän Diabyn pelipaikka on keskikentän keskellä ja hänellä on norsunluurannikkolaisia sukujuuria.


title: Abou Diaby

text: Jalkapallouransa pienessä INF Clairefontainessa aloittanut Diaby siirtyi AJ Auxerreen vuonna 2002. Jo samana vuonna hän oli mukana Ranskan mestaruuden voittaneessa seuran alle 16-vuotiaiden joukkueessa. Hyvien esitysten myötä Diaby allekirjoitti ammattilaissopimuksen, ja debyyttikaudellaan 2004-2005 Ranskan liigassa hän pelasi viidessä ottelussa.


title: Abou Diaby

text: Seuraavan kauden aikana hän ehti pelata toiset viisi, kunnes siirtyi 12. tammikuuta 2006 nykyiseen seuraansa arviolta kahden miljoonan punnan siirtosummalla. Diabyn kerrotaan hylänneen Arsenalin paikalliskilpailija Chelsean tarjouksen. Arsenalissa hän sai pelinumeron 2, joka oli ollut vapaana Lee Dixonin lopettamisesta lähtien. Sekä hyökkäävään että puolustavaan keskikentän rooliin sopeutuvaa Diabya on usein verrattu maanmieheensä Patrick Vieiraan, joka edusti Arsenalia vuosina 1996-2005.


title: Abou Diaby

text: Lontoolaisseuran paidassa Diaby debytoi pian siirron jälkeen, jo 21. tammikuuta. Hän tuli tuolloin vaihdosta kentälle 1-0 tappioon päättynessä, Evertonia vastaan pelatussa ottelussa. Ensimmäisen maalinsa Arsenalissa hän teki 1. huhtikuuta Aston Villan verkkoon 5-0 päättyneessä ottelussa. Tasan kuukauden kuluttua, 1. toukokuuta, hän sai pahan nilkkavamman Sunderlandin Dan Smithin törkeän taklauksen seurauksena. Toipumisajaksi arvioitiin kuudesta yhdeksään kuukautta, ja Diabylta jäi väliin muun muassa FC Barcelonaa vastaan pelattu Mestarien liigan finaali ja kesäkuussa pelattu alle 21-vuotiaiden EM-turnaus.


title: Abou Diaby

text: Diaby palasi pelikentille vasta 9. tammikuuta 2007 Englannin liigacupin ottelussa Liverpoolia vastaan. Myöhemmin saman turnauksen finaalissa Chelseaa vastaan Diabyn jalka osui vahingossa Chelsea-kapteeni John Terryn leukaan. Terry joutui osuman seurauksena sairaalaan, muttei kärsinyt pitkäaikaista loukkaantumista.


title: Abou Diaby

text: Seuraava kausi meni Diabyn osalta kohtalaisesti. Kaudella 2008-2009 Diaby sai Denílsonin ja Alexandre Songin tapaan paljon vastuuta keskikentällä Mathieu Flaminin lähdettyä AC Milaniin. Tälläkin kaudella Diaby kuitenkin kärsi lukuisista loukkaantumisista.


title: Abou Diaby

text: Diabyn sopimus Arsenalin kanssa päättyi kesäkuussa 2015. Sopimuksen päättymisen jälkeen hän oli ilman seuraa, kunnes heinäkuussa teki sopimuksen Marseillen kanssa.


title: Abou Diaby

text:
Diaby on edustanut synnyinmaataan Ranskaa sekä alle 19-vuotiaiden että alle 21-vuotiaiden joukkueissa. Alle 19-vuotiaissa hän pelasi 14 ottelua, toimien kapteenina vuoden 2005 EM-kilpailuissa. Alle 21-vuotiaiden maajoukkueessa otteluita on kertynyt toistaiseksi vain yksi.
Nuori ranskalainen teki A-maajoukkuedebyyttinsä 24. maaliskuuta 2007 ottelussa Liettuaa vastaan pelaten vain muutaman minuutin lopusta. Neljä päivää myöhemmin hän pelasi 78 minuuttia Itävaltaa vastaan.


title: Sirpa Kuronen

text: Sirpa Kuronen (s. 19. joulukuuta 1962) oli Vihreän liiton puoluesihteeri vuosina 1995–1997. Hänet valittiin tähän tehtävään Tampereella kesäkuussa 1995 pidetyssä puoluekokouksessa. Ehdokkaita oli yhteensä viisi, joista toiselle kierrokselle pääsi Kurosen lisäksi Harriet Lonka. Kuronen toimi myös vuonna 1998 hyväksyttyä Vihreiden periaateohjelmaa valmistelleessa työryhmässä.


title: Katariina Poskiparta

text: Katariina Poskiparta (s. 30. heinäkuuta 1961 Lahti) on Ylioppilaiden terveydenhoitosäätiön (YTHS) toimitusjohtaja 1. lokakuuta 2014 alkaen. Hän toimi vuosina 2011–2014 vihreiden ympäristöministeri Ville Niinistön valtiosihteerinä. Vuosina 2008–2011 Poskiparta työskenteli Tarja Cronbergin ja Anni Sinnemäen valtiosihteerinä työ- ja elinkeinoministeriössä.


title: Katariina Poskiparta

text: Koulutukseltaan Poskiparta on yhteiskuntatieteiden maisteri. Vuonna 1989 Poskiparta toimi Suomen ylioppilaskuntien liiton puheenjohtajana. Hän on ollut myös Tampereen yliopiston ylioppilaskunnan puheenjohtaja.


title: Katariina Poskiparta

text: Poskiparta toimi vihreiden puoluesihteerinä vuosina 1993–1995. Puoluesihteerinä Poskiparran tuli remontoida puoluetoimiston talous ja organisaatio. Hän olikin asettanut ehdoksi, että puolueessa olisi hyväksyttävä sääntöuudistuspaketti, jos hänet valitaan toimeen. Sääntöuudistuksiin kuului muun muassa puoluehallituksen hallinnollisen ja valtuuskunnan poliittisen roolin erottaminen ja siirtyminen yhteen puoluekokoukseen vuodessa.


title: Katariina Poskiparta

text: Vuosina 1995–2002 Poskiparta oli vihreän ministeriryhmän erityisavustaja Paavo Lipposen ensimmäisessä ja toisessa hallituksessa. Hän on ollut myös Tampereen kaupunginvaltuuston jäsen.


title: Katariina Poskiparta

text: Vuosina 2004–2005 Poskiparta oli Suomen Lakimiesliiton viestintäpäällikkö. Vuosina 2005–2007 hän toimi Vantaan kaupungin asukaspalvelujohtajana. Virka vastasi apulaiskaupunginjohtajan tehtävää, ja Poskiparran vastuualueeseen kuuluivat muun muassa työllisyys- ja maahanmuuttoasiat.


title: Kuolleet sielut

text: Kuolleet sielut () on Nikolai Gogolin kirjoittama romaani, joka kertoo salaperäisen päähenkilön Tšitšikovin ostosmatkoista ja niistä koituvista tapahtumista. Tšitšikov osti matkoillaan maanomistajilta kuolleita sieluja eli kuolleita maaorjia, joita ei ole vielä poistettu henkikirjoitusluettelosta. Teos on ilmestynyt useina suomennoksina. Juhani Konkan suomentamana, Otavan kustantamana.


title: Kuolleet sielut

text: Kirja on Gogolin pääteos ja kirjallisuuden klassikko.


title: David Pemberton

text: David Pemberton on Vihreän liiton entinen puoluesihteeri. Hänen puoluesihteerikaudellaan (1991–1993) Vihreää liittoa ohjattiin yleispuolueen suuntaan. Nykyään David Pemberton on Vihreän liiton pää-äänenkannattaja Vihreän Langan kustantajan toimitusjohtaja.


title: David Pemberton

text: Pemberton aloitti ympäristötieteiden opinnot Kuopion yliopistossa vuonna 1979. Hän osallistui opiskeluaikanaan aktiivisesti ainejärjestö- ja ylioppilaskuntatoimintaan. Hänestä tuli Kuopion yliopiston ylioppilaskunnan edustajiston puheenjohtaja 1983 ja hän oli KYY:n hallituksen puheenjohtajana 1987. Pemberton toimi myös Kuopion ylioppilaslehti Stimuluksen päätoimittajana. Hän valmistui 1988.


title: Joe Aiello

text: Joseph "Joe" Aiello (s. 1891 – k. 23. lokakuuta 1930) oli Al Caponen kanssa Chicagossa kilpailevan liigan johtaja. Caponen lähettämät miehet ampuivat Aiellon 23. lokakuuta 1930 Chicagossa. Aiellon takissa oli 37 reikää. Hän sai kaiken kaikkiaan 50–100 osumaa. Hänen ruumiinsa oli repeytynyt kahtia.


title: Jeff Koons

text: Jeff Koons (s. 21. tammikuuta 1955) on yhdysvaltalainen kuvataiteilija. Häntä on kutsuttu kitschin kuninkaaksi ja hän on saanut paljon huomiota mediassa.


title: Jeff Koons

text: Koons opiskeli Maryland Institute College of Artissa Baltimoressa ja Art Institute of Chicagossa. Hän toimi ennen ammattiuraansa muun muassa pörssimeklarina. Koons oli naimisissa italialaisen pornonäyttelijän ja parlamentaarikon Ilona ”Cicciolina” Stallerin kanssa lyhyen aikaa vuodesta 1991 alkaen. Heillä on yksi yhteinen poika. Parin yhteistyön tuloksena syntyi ”Made in Heaven” -sarja veistoksia, maalauksia ja valokuvia, jotka kuvaavat pariskuntaa harrastamassa seksiä eri asennoissa.


title: Jeff Koons

text: Koons on herättänyt myös huomiota lausunnoillaan taiteensa tekemisestä. Hän teettää teoksensa eri alojen käsityöläisillä.


title: Jeff Koons

text: Vuonna 2009 Koons alkoi rakentaa Los Angeles County Museum of Artsiin 25 miljoonan dollarin (noin 19 miljoonaa euroa) Train-junainstallaatiota. Teräksestä ja alumiinista rakennettava 20 metriä pitkä juna on kunnianhimoinen hanke. Höyryä neljä kertaa päivässä päästelevä juna tulee roikkumaan ilmassa punakeltaisesta nostokurjesta museon edustalla. Työ jäljittelee Baldwinin höyryveturia vuodelta 1943 ja sen tekemisen arvellaan kestävän noin neljä vuotta.


title: Jeff Koons

text: Jeff Koonsin teoksia oli esillä Suomessa vuonna 1990 amerikkalaista 1980-luvun taidetta esittelevässä yhteisnäyttelyssä Ateneumin taidemuseossa. Koons kävi myös Helsingissä luennoimassa Kuvataideakatemiassa. Alkuvuodesta 2005 Koonsin yksityisnäyttely oli Helsingin kaupungin taidemuseossa Tennispalatsissa.


title: Jeff Koons

text: Kohutaiteilijanakin tunnettu Koons hoitaa julkisuuskuvaansa tarkoin, ja hän on verrannut itseään Michelangeloon. Hänet tunnetaan myös taloudellisesta menestyksestään. Esimerkiksi teos "Jim Beam J. B. Turner" myytiin keväällä 2005 5,5 miljoonalla Yhdysvaltain dollarilla.


title: Jeff Koons

text: Koonsin teos "Hanging Heart (Magenta/Gold)" myytiin 14. marraskuuta 2007 New Yorkin Sotheby’sin huutokaupassa 21 miljoonalla dollarilla. Teos oli tuolloin kallein elävän taiteilijan myyty teos. Marraskuussa 2013 myyty Jeff Koonsin "Balloon Dog (Orange)" tuli maailman kalleimmaksi elävän taiteilijan teokseksi 58,4 miljoonan dollarin hinnalla.


title: Alppihiihdon maailmancup 1994–1995

text: Alppihiihdon maailmancup 1994-1995 oli kaikkien aikojen 29. sellainen. Miesten kokonaiskilpailun voitti italialainen Alberto Tomba ja naisten sveitsiläinen Vreni Schneider.


title: Vikinga

text: Vikinga () on Vaasan asuinalue Palosaaressa. Siellä on lähinnä pientaloja, jotka on rakennettu 1900-luvun alussa. Monet uudetkin talot on mukautettu vanhaan tyyliin. Alueella on ruotsinkielinen peruskoulu Vikinga skola, jossa on luokat 1–6 sekä päiväkoti. Muita palveluita ovat uimaranta ja kaksi pienvenesatamaa.


title: Vikinga

text: Vuonna 2013 Vikingassa oli noin 3 200 asukasta.


title: Vikinga

text: Kaupunginosan perusti osakeyhtiö Wiking A. B. vuonna 1913. Yhtiö valitsi asukkaiksi vain täysin ruotsinkielisiä. Kaupunginosasta on joissain yhteyksissä käytetty suomenkielistä nimeä Viikinlohko.


title: Antonio Lombardo

text: Antonio Lombardo (1892–1928) oli sisilialaissyntyinen yhdysvaltalainen rikollisjohtaja. Hän tuli seuraajaksi UNIONE SICILIANAN johtoon, samoihin aikoihin kun Al Capone joutui pakenemaan Frank Yalen murhan seurauksia.


title: Antonio Lombardo

text: Antonio Lombardon otaksuttiin osallistuneen Caponen kanssa Frank Yalen murhan suunnitteluun. 8. syyskuuta 1928 Lombardoa ammuttiin päähän hänen kävellessään kadulla.


title: Tommi Kautonen

text: Tommi Tapani Kautonen (s. 24. joulukuuta 1971 Lahti) on suomalainen jalkapallovalmentaja ja entinen jalkapalloilija. Pelaajaurallaan Kautonen pelasi oikeana laitapuolustajana ja uran loppua kohden keskikentän keskustassa.


title: Tommi Kautonen

text: Kautonen pelasi Suomessa pääsarjatasolla Lahden Reippaan, Valkeakosken Hakan, Myllykosken Pallon, Vaasan Palloseuran ja FC Lahden riveissä. Hän on ainoa pelaaja, joka on pelannut Veikkausliigan kaikilla kausilla kauteen 2006 saakka. Mestaruussarja-debyyttinsä hän teki 1. lokakuuta 1989 ottelussa Reipas–Kemin Palloseura. Hän päätti uransa FC Lahden riveissä FC KooTeePeetä vastaan 29. lokakuuta 2006. Kaikkiaan hän pelasi pääsarjatasolla 377 ottelua ja teki 21 maalia.


title: Tommi Kautonen

text: Vuonna 1999 Liigacupin VPS:ssa voittaneen Kautosen suurin henkilökohtainen saavutus on vuodelta 2004, jolloin hänet valittiin liigan parhaaksi keskikenttäpelaajaksi. Kautonen on pelannut Suomen A-maajoukkueessa yhdeksän ottelua ja lisäksi 27 poikien maaottelua.


title: Tommi Kautonen

text: Kautonen aloitti valmennusuransa Reippaan B-junioreissa. Ensimmäisen kerran miesten edustustasolla hän valmensi FC KooTeePeetä kaudella 2008. Seura putosi Ykköseen sijoituttuaan sarjassa viimeiseksi eikä Kautosen sopimusta jatkettu kauden päätteeksi. Tammikuussa 2009 hän siirtyi Kakkosen C-lohkossa pelanneen Vasa IFK:n pelaajavalmentaja Christoffer Kloon valmentajakumppaniksi.


title: Tommi Kautonen

text: Kaudella 2010 Kautonen toimi FF Jaron apuvalmentajana ja valmensi yhteistyöseura Jakobstads Bollklubbia Kakkosessa. Marraskuussa 2010 Kautosesta tuli Ykköseen pudonneen FC Lahden päävalmentaja. Ensimmäisellä kaudellaan hän johdatti seuran takaisin Veikkausliigaan ja paluu pääsarjatasolle päättyi viidenteen sijaan. Kesäkuussa 2013 Kautonen irtisanottiin tehtävästään FC Lahden oltua sarjassa viimeisenä viidellä pisteellä kymmenen pelatun ottelun jälkeen.


title: Tommi Kautonen

text: Marraskuussa 2013 Kautonen nimitettiin Suomen alle 21-vuotiaiden jalkapallomaajoukkueen päävalmentajaksi vuoden 2014 alusta lähtien.


title: Tommi Kautonen

text: Lokakuussa 2017 Kautonen nimitettiin Seinäjoen Jalkapallokerhon uudeksi päävalmentajaksi. Samalla hän jätti tehtävänsä alle 21-vuotiaiden maajoukkueen peräsimessä. Kautosen pesti SJK:n päävalmentajana päättyi potkuihin jo toukokuun lopussa 2018, kun joukkue oli voittanut vain kaksi kahdeksasta pelaamastaan Veikkausliiga-ottelusta.


title: Tommi Kautonen

text: Kautosen veli Turo on entinen liigapelaaja, kuten myös heidän isänsä Timo joka voitti muun muassa neljä Suomen mestaruutta ja pelasi 47 A-maaottelua. Timo Kautosen veljet Mikko ja Olli ovat hekin voittaneet Suomen mestaruuden. Kautonen on myös Jari Litmasen lapsuudenystävä.


title: Kromi (albumi)

text: Kromi on Saran vuonna 2002 julkaistu toinen albumi. Levy nousi ilmestyessään Suomen virallisen albumilistan sijalle 9. "Kromi" on musiikillisesti raskaampi kuin edeltäjänsä "Narupatsaat". Myös koneet ja syntetisaattorit ovat merkittävämmässä asemassa kuin debyyttialbumilla. Levyltä on julkaistu singlenä kappale ”Tanssiin”, josta kuvattiin myös musiikkivideo. Kappale "KSK" julkaistiin promosinglenä.


title: Kromi (albumi)

text: Kaikki sovitukset Sara.


title: Kromi (albumi)

text: Radiosoittoon tarkoitettu promosingle.


title: RT-20

text: RT-20 (RT-20P) eli Naton nimeämänä SS-15 Scrooge (SS-X-15, SS-XZ-15) oli Neuvostoliiton mannertenvälinen ohjus kylmän sodan aikana. RT-20 oli myös Kroatian asevoimien käytössä oleva panssarintorjuntakivääri. Ohjuksessa oli sekä kiinteä ensimmäinen että nestemäinen rakettivaihe. Ohjus on nähty Punaisen torin paraatissa. Sen kehittely alkoi joskus vuonna 1964, mutta projekti keskeytettiin 1969 ennen ohjusten käyttöönottoa.


title: RT-20

text: Venäläisten mukaan ohjuksen tarkkuus oli 2 000–4 000 metriä, läntisten tietojen mukaan 600–1 800 metriä. Ydinkärki 0,55 tai 1,5 megatonnia, kärjen paino 545 tai 1 410 kg, vastaava kantomatka 11 000 tai 7 000–8 000 km kärjestä riippuen.


title: Tampereen teknillisen yliopiston fysiikan laitos

text: Fysiikan laitos on kuulunut Tampereen teknillisen yliopiston organisaatioon oppilaitoksen vuonna 1972 tapahtuneesta itsenäistymisestä alkaen. TTKK oli vuosien 1965–1972 ajan Teknillisen korkeakoulun sivukorkeakoulu ja tällöin fysiikan sekä matematiikan perusopetus oli Yleisen osaston vastuulla. Fysiikan laitos kuului sähkötekniikan osastoon vuoteen 2002 saakka. Vuosina 2002–2007 laitos kuului teknis-luonnontieteelliseen osastoon ja tämän jälkeen yliopiston luonnontieteiden ja ympäristötekniikan tiedekuntaan.


text: Fysiikan laitoksen johtajina ovat toimineet professorit Gunnar Graeffe (1970–1998), Rolf Hernberg (1998–2009), Martti Kauranen (2009–2013) sekä Jyrki Mäkelä (2014–2016). Jyrki Mäkelä jäi TTY:n Fysiikan laitoksen viimeiseksi johtajaksi, sillä TTY:n Fysiikan laitos lakkautettiin vuoden 2016 lopussa.


text: Fysiikan laitoksen näkyvin tehtävä on fysiikan perusopetuksen hoitaminen ja tämä tapahtuu noin 50–150 opiskelijan luentoryhmissä, joista kustakin vastaa pääsääntöisesti lehtori. Lehtorin apuna on laskuharjoitusten ohjaajina pää- tai sivutoimisia tuntiopettajia. Fysiikan laboratorioharjoitukset kuuluvat myös välttämättömänä osana perusopetukseen. Oppilaslaboratoriota johtaa lehtori ja hänen apunaan on noin 20 tuntiopettajaa.


text: Teknillisen fysiikan ammattiaineekseen valinnut opiskelija voi valita kiinnostuksensa kohteen useasta kokonaisuudesta. Laitos on jaettu laboratoriohin, joita johtaa pääsääntöisesti professori tai dosentti. Laboratoriot ovat


text: Fysiikan laitoksen opiskelijat suorittavat ammattiaineopintonsa paneutuen johonkin näistä tutkimusalueista. Diplomi-insinöörejä laitokselta valmistuu vuosittain vajaa parikymmentä, tohtoreita muutamia.


text: Laitoksen budjetti on vuosittain n. 4 miljoonaa euroa, joista suurin osa on peräisin ulkopuolisista projekteista. Tutkimusjulkaisuja kansainvälisiin, vertaisarvioituihin lehtiin laitos tuottaa vuosittain muutamia kymmeniä kappaleita.


title: Mathieu Flamini

text: Mathieu Flamini (s. 7. maaliskuuta 1984, Marseille, Ranska) on ranskalainen jalkapalloilija, joka edustaa Englannin valioliigassa pelaavaa Arsenalia. 178 senttimetriä pitkä Flamini on pelipaikaltaan keskikenttäpelaaja.


title: Mathieu Flamini

text: Flamini aloitti uransa Olympique de Marseillessa, jossa hän teki debyyttinsä 20. joulukuuta 2003 1-0 voitto-ottelussa Toulousea vastaan. Marseillessa Flamini pelasi 14 ottelua ja tuli tunnetuksi UEFA Cupissa, jossa hän auttoi joukkueen hienoilla esityksillään loppuotteluun. Göteborgissa Nya Ullevi -stadionilla pelatun finaalin voitti kuitenkin espanjalaisjoukkue Valencia CF.


title: Mathieu Flamini

text: 23. heinäkuuta 2004 Flamini siirtyi Englannin Valioliigaan Arsenaliin. Debyyttinsä Arsenalissa Flamini teki 15. elokuuta 2004. Hän pelasi neljän kauden aikana Arsenalissa 102 valioliigaottelua. Mestarien liigassa karsintoineen hän pelasi tuona aikana 30 ottelua. Kauden 2005–2006 loppuottelussa hän pelasi 16 minuuttia Arsenalin hävitessä FC Barcelonalle 1–2. Arsenalin voittaessa FA Cupin 2005 hän pelasi neljä ottelua, muttei välierässä eikä loppuottelussa.


title: Mathieu Flamini

text: Flamini siirtyi vapaalla siirrolla AC Milaniin kesällä 2008. Hän pelasi italialaisseurassa 96 Serie A -ottelua, joissa teki seitsemän maalia. Hän voitti Italian-mestaruuden kaudella 2010–2011. Mestarien liigassa hän edusti Milania 13 ottelussa.


title: Mathieu Flamini

text: Flamini siirtyi ilman siirtokorvausta uudelleen Arsenaliin kesällä 2013. Seuraavan kahden kauden aikana hän pelasi 50 valioliigaottelua ja 13 Mestarien liigan ottelua karsintoineen. Hän pelasi FA Cupin voittaneessa Arsenalin joukkueessa kolme ottelua 2014 ja kaksi ottelua 2015, muttei kummallakaan kaudella välierässä eikä loppuottelussa.


title: Mathieu Flamini

text: Mathieu on nyt lainalla Englannin Valioliigaa pelaavassa Crystal Palacessa.


title: Mathieu Flamini

text: Flamini on pelannut kolme maaottelua Ranskan maajoukkueessa. Ensimmäisen maaottelunsa hän pelasi Marokkoa vastaan marraskuussa 2007.


title: Mathieu Flamini

text: Marseillessa:Arsenalissa:Milanissa:


title: MR-UR-100 Sotka

text: MR-UR-100 Sotka (UR-100MR) oli Neuvostoliiton mannertenvälinen ballistinen ohjus (ICBM). Sen NATO:n koodinimi oli SS-17 Spanker. Vuonna 2006 Venäjän asevoimat eivät käytä näitä ohjuksia vaan ne on poistettu käytöstä ja tuhottu aserajoitussopimusten mukaisesti.


title: MR-UR-100 Sotka

text: Ohjus kehiteltiin vuosina 1978–1983 Mihail Jangelin perustamassa OKB-586-suunnittelutoimistossa.


title: MR-UR-100 Sotka

text: Ohjus käytti nestemäistä ajoainetta: UDMH/typpitetraoksidi. Se on varastoitavaa ilman jäähdytystä ja raketti on välittömästi lähtövalmis.


title: MR-UR-100 Sotka

text: Ensimmäisessä rakettivaiheessa on yksi RD-0229-päämoottori ja yksi nelisuuttiminen 15D167-moottori. Toisessa rakettivaiheessa moottorina yksi 15D169. Kolmas vaihe käyttää kiinteää ajoainetta: 15D171.


title: MR-UR-100 Sotka

text: Ohjuksen kantama oli 10 200 - 11 000 km. Sen osumistarkkuus oli venäläisten antamien tietojen mukaan 1080-920 metriä versioista riippuen, NATO:n arvioiden mukaan 500-220 metriä. Joidenkin tietojen mukaan tarkkuus olisi 1600 m 10 000 km lentomatkalta.


title: MR-UR-100 Sotka

text: Ohjuksen taistelukärki: Joko yksi 3,4 megatonnia tai neljä kpl 0,4 megatonnia. Kärjen paino 2100 kg.


title: MR-UR-100 Sotka

text: RS-16A on MR-UR-100 Sotkan kansainvälinen nimi.


title: Hal

text: HAL on vuonna 2003 perustettu irlantilainen yhtye. Halin muodostavat veljekset Dave (laulu ja kitara) ja Paul Allen (basso ja laulu), Stephen O'Brien (kosketinsoittimet) sekä Steve Hogan (rummut). Rough Trade Records julkaisi Halin esikoisalbumin "Hal" vuonna 2005.


title: Santa Maria in Organo

text: Santa Maria in Organo on yksi Veronan vanhimmista kirkoista. Se sijaitsee Adigejoen vasemmalla puolella Veronettaksi kutsutussa kaupunginosassa. Se on perustettu mahdollisesti jo 500-luvulla tai vähän myöhemmin langobardien valtakaudella, mutta vain kryptassa on säilynyt varhaiskeskiaikaista rakennetta. Kirkko sai romaanisen asun vuoden 1117 maanjäristyksen jälkeen ja uudistettiin jälleen renessanssiajalla. Keskeneräiseksi jääneen julkisivun suunnitteli Michele Sanmicheli. Vanhan roomalaisajan tornirakennuksen perustalta kohoava kellotorni on Fra Giovanni da Veronan suunnittelema.


title: Santa Maria in Organo

text: Kirkon interiööri muodostuu lyhyestä ja leveästä kolmilaivaisesta, kappeleiden reunustamasta länsiosasta ja suunnilleen saman pituisesta avarasta, muutamaa porrasaskelmaa ylempänä olevasta kuoriosasta, jonka alla on krypta. Kirkkotilan erityisen runsas taiteellinen korstelu periytyy pääosin renessanssiajalta. Kirkon sakaristoa Vasari piti koko Italian kauneimpana. Sen seinäpaneelit puuleikkauksineen ovat yksi Fra Gicondon päätöistä ja kuuluvat lajissaan Italian merkittävimpiin.


title: Santa Maria in Organo

text: Santa Maria in Organo oli aikanaan merkittävä ja vauras benediktiiniluostari, mutta näivettyi 1400-luvulla ja siirtyi 1444 olivetaaneille, joiden käsissä se alkoi uudelleen kukoistaa. Luostari lakkautettiin Napoleonin aikana. Kirkko toimii seurakuntakirkkona.


title: Vortex-putki

text: Vortex-putki on laitteistojen jäähdytykseen tarkoitettu osa.


title: Vortex-putki

text: Vortex-putkeen virtaava paineistettu ilma erotellaan pyörteen avulla lämpimäksi ja kylmäksi ilmavirtaukseksi.


title: Vortex-putki

text: Vortex periaatteen keksijänä pidetään Georges Ranqueta.


title: Timo Kautonen

text: Timo "Tilli" Kautonen (s. 12. maaliskuuta 1945 Lahti, Suomi) on suomalainen entinen jalkapalloilija, joka on toiminut peliuransa päätyttyä myös valmentajana ja joukkueenjohtajana. Siviiliammatteja 173 senttimetriä pitkällä Kautosella on ollut useita: hän on toiminut huoltoneuvojana, työnjohtajana, autonkorjaajana ja automestarina. Pelipaikaltaan hän oli keskuspuolustaja.


title: Timo Kautonen

text: Kautonen aloitti peliuransa Lahden Reippaassa, jota hän edusti vuosina 1963-1978 ja 1984. Hän pelasi koko uransa ajan synnyinkaupungissaan. Muita seuroja olivat Lahden Palloseura, jossa hän pelasi vuosina 1980-1982 ja 1985 sekä Lahden Kuusysi (1982-1983). Kautonen voitti Suomen mestaruuden neljä kertaa, vuosina 1963, 1967 ja 1970 Reippaassa sekä vuonna 1982 Kuusysissä. Yhteensä hän pelasi 384 ottelua SM-tasolla. Suomen Cupissa Kautonen oli vieläkin menestyksekkäämpi. Hän voitti cupin ennätykselliset kahdeksan kertaa: Reippaassa 1964, 1972-1976 ja 1978 sekä Kuusysissä vuonna 1983. Lisäksi hän oli kolme kertaa häviämässä cupin loppuottelua.


title: Timo Kautonen

text: Suomen A-maajoukkueessa Kautonen pelasi ensi kerran vuonna 1964 ollessaan 19-vuotias. Kyseessä oli Suomen ja Ruotsin välinen ottelu, jonka Suomi voitti maalein 1-0. A-maaotteluita kertyi lopulta 47 kappaletta, olympiajoukkueen maaotteluita neljä ja poikien maaotteluita kaksi. Hän oli Suomen A-maajoukkuehistorian ensimmäinen kentältä ulosajettu pelaaja.


title: Timo Kautonen

text: Kautonen sai Vuoden jalkapalloilija -palkinnon kahdesti, vuosina 1967 ja 1970. Jälkimmäisenä vuonna hän sai vastaavan tunnustuksen myös Urheilutoimittajain liitolta.


title: Timo Kautonen

text: Myös Kautosen veljet Mikko ja Olli ovat entisiä jalkapalloilijoita, ja kaikki kolme olivat voittamassa vuoden 1970 Suomen mestaruutta. Kautosen pojat Turo (s. 1969) ja Tommi (s. 1971) ovat niin ikään entisiä SM-tason pelaajia.


title: Shichinintai

text: Shichinintai () Englanniksi Band of seven on seitsemän tappajan muodostama ryhmä manga- ja animesarja Inuyashassa. Naraku herätti heidät henkiin kuolleista Shikon no taman sirpaleiden avulla, jotta nämä tappaisivat Inuyashan ja hänen ystävänsä. Kyōkotsu on ensimmäinen sarjassa tavattu Shichinintain jäsen. Hän hyökkäilee yōkai-susien heimojen kimppuun, jotka eivät kykene puolustautumaan tätä jättiläistä vastaan. Kōga kuulee pohjoisen heimon vaikeuksista ja kiiruhtaa auttamaan heitä. Hän joutuu vastatusten Kyōkotsun kanssa saaden lopulta poistettua Shikon no taman sirpaleen tämän otsasta.


title: Shichinintai

text: Suuresta koostaan ja pelottavasta ulkonäöstään huolimatta Kyōkotsu on heikoin seitsemästä. Hän on ihminen muiden ystäviensä tavoin, mutta on saanut suuren kokonsa seurauksena useiden yōkaiden syömisestä. Kogan kumppaneiden onkin vaikea uskoa tätä, vaikka Kyōkotsu tämän itse kertookin. Shikon no taman sirpale pitää laittaa siihen kohtaan ruumista mistä on tapettu, joten Kyokotsun pää oli luultavasti murskattu. Tämä myös helpottaa Kōgan voittoa.


title: Shichinintai

text: Kyō tarkoittaa tässä yhteydessä "pimeää" tai "pahaa" ja kotsu tarkoittaa "luuta". Merkit hänen kasvoillaan tarkoittavat "voimaa".Jakotsu on joukon yksi taitavimmista taistelijoista ja käyttää aseenaan moniosaista miekkaa, Jakotsutōta (suom. käärmeenluumiekka). Hän on tavannut Bankotsun jo ennen Shichinintain syntymistä ja he ovat hyvin läheisiä. Tavattuaan Inuyashan Jakotsu ihastuu häneen ja yrittääkin usein päästä taistelemaan tätä vastaan. (Vaikka Jakotsu saattaa näyttää ja kuulostaa naiselta, hän on mies ja homoseksuaali.) Hän vihaa naisia ja ilmaisee sen varsin selvästi kun Sango "häiritsee" häntä ja Inuyashaa, kun he taistelevat ensimmäistä kertaa vastaikkain. Jakotsu näyttää pitävän myös Mirokusta, koska kutsui häntä seksikkääksi taistelussa Inuyashaa vastaan. Hän saa viimein mahdollisuuden kunnon taisteluun Hakurei-vuorella Inuyashan ollessa ihmismuodossaan. Pitkän taistelun jälkeen Jakotsu häviää Inuyashalle (joka on muuttunut takaisin hanyōksi), joka kuitenkin säästää Jakotsun elämän. Jakotsu ei kuitenkaan kestä kauan, sillä pian taistelun päätyttyä Renkotsu riistää hänen Shikon no taman sirpaleensa tarkoituksenaan käyttää sitä Bankotsua vastaan. Hän esiintyy animessa ensimmäisen kerran jaksossa 103.


title: Shichinintai

text: Ja tarkoittaa "käärmettä" ja kotsu tarkoittaa "luuta". Merkit hänen kasvoillaan tarkoittavat "kuolemaa".Mukotsu on myrkkymestari ja kolmas Shichinintai-sarjassa. Hän yrittää pakottaa Kagomen makaamaan kanssaan, mutta tämän yritettyä siepata hänen kurkussaan olevat Shikon no Taman sirpaleet, hän suuttuu ja yrittää tappaa tämän. Mukotsu onnistuu myrkyttämään Kagomen, Mirokun ja Sangon ennen Sesshōmarun tuloa. Sesshōmaru on Mukotsun yllätykseksi immuuni tämän myrkyille (hän toteaa itse etteivät pelkän ihmisen tekemät myrkyt tehoa häneen) ja lopulta Sesshōmaru tappaa avuttoman Mukotsun (käytettyään häneen heti ilmaannuttuaan omia myrkkykynsiään, ja ihmettelee hetken miten Mukotsu niiden jäljiltä oli vielä elossa).


title: Shichinintai

text: Mu tarkoittaa "sumua" ja kotsu tarkoittaa "luuta". Merkit hänen kasvoillaan tarkoittavat "myrkkyä".Osittain mekaaninen Ginkotsu on hankala vastustaja jopa Inuyashan Tuulen haava -iskulle. Hän ei puhu paljoa ja tavallisesti sanoo ainoastaan "gersh" (mangassa "ghihihi"), mutta suuttuessaan tai puhuessaan Renkotsulle hän käyttää oikeita sanoja. Hän selviytyy juuri ja juuri ensimmäisestä kohtaamisestaan Inuyashan kanssa, mutta Renkotsu rakentaa hänen vartalonsa uudestaan, tehden hänestä isoilla, sirkkelimäisillä pyörillä kulkevan kaksitykkisen panssarivaunun. Kōga taistelee myöhemmin Ginkotsua ja Renkotsua vastaan. Renkotsun saatua pahan haavan vasempaan olkapäähänsä, josta Ginkotsu raivostuu ja laukaisee jokaisen aseensa Kōgaa päin, jopa itsetuhomekanisminsa. Ginkotsun uskollisuus Renkotsua kohtaan viekin häneltä hengen. Hän suojaa kuitenkin Renkotsun räjähdykseltä ampuen Shikon no tama -sirpaleensa tähän. Hän sanoo viimeisinä sanoinaan, ettei voi antaa Renkotsun kuolla.


title: Shichinintai

text: Ei ole tiedossa, kuinka Ginkotsu kykenee elämään osittain koneena ja miksi hän on tällaisessa tilassa. Tiedetään ainoastaan, että hän tarvitsee ainoastaan päätään pysyäkseen elossa.


title: Shichinintai

text: Gin tarkoittaa "hopeaa" ja kotsu "luuta". Merkit hänen kasvoillaan tarkoittavat "suojausta" (viittaa varmasti hänen panssareihinsa).Tulta ja räjähteitä aseinaan käyttävä Renkotsu on yksi viisaimmista Shichinintaista ja on ainoa heistä joka osaa kirjoittaa. Hän kunnioittaa johtajaansa yhtä paljon kuin muita Shichinintain jäseniä. Kurkussaan olevan Shikon no taman sirpaleen turmelevan vaikutuksen vuoksi hän kuitenkin alkaa vihata ja kadehtia johtajaansa. Hän on kuitenkin ensimmäinen ryhmän jäsenistä, joka saa tietää totuuden Narakusta ja ettei tähän voi luottaa. Renkotsu ei myöskään halua kuolla uudestaan ja hengissä pysyäkseen haluaa kaikki Narakun ryhmälleen antamat Shikon no Taman sirpaleet.


title: Shichinintai

text: Lopulta hän saakin yhden Ginkotsulta ja toisen hän riistää Jakotsulta, jonka Inuyasha voittaa taistelussa. Tämän jälkeen Renkotsu yrittää tappaa Bankotsun, muttei kuitenkaan onnistu, vaan Bankotsu jää Shichinintain ainoaksi elossa olevaksi jäseneksi.


title: Shichinintai

text: Ren tarkoittaa "metallia" ja kotsu tarkoittaa "luuta". Merkit hänen kasvoillaan tarkoittavat "petosta".Suikotsu on Shichinintain jäsen, vaikkein aluksi siltä vaikuta. Hän toimii lääkärinä rauhallisessa kylässä, mutta hänen toinen persoonallisuutensa on verenhimoinen tappaja. Tämä toinen persoonallisuus ottaa vallan kun lähistöllä on verta tai väkivaltaa. Hän vaikuttaakin suorastaan sairaalloisesti pelkäävän verta, ja pesee monesti lähes mielipuolisesti käsiään luullessaan tahrineensa itsensä sillä (lasten mukaan hän saattaa tehdä sitä jopa puolen tunnin välein); ehkä tämä on samalla osoitus hänen perimmäisestä hyvyydestään ja pelostaan pahaa puoltaan kohtaan, sillä hän varmasti juuri pelkää jatkuvasti veren tekevän hänestä itseään hallitsemattoman tappajan, joka voisi olla yhtä lailla vaaraksi ympäristölleen ja läheisilleen, jotka ovat hänelle tärkeitä.


title: Shichinintai

text: Kikyō tapaa Suikotsun palatessaan Hakurei-vuoren suojakentältä, muttei näe mitään pahuutta Suikotsussa. Suikotsu kuitenkin muuttuu pahaan muotoonsa Shichinintain saavuttua hakemaan häntä. Aseenaan hän käyttää pitkiä metallikynsiä. Tässä muodossaan hän pystyy tappamaan ilman omatunnontuskia, vaikkakin hänen hyvä puolensa joskus häiritsee häntä. Suikotsu ei esimerkiksi kykene tappamaan kylän lapsia, sillä hänen hyvä puolensa estää tämän teon.


title: Shichinintai

text: Lopulta Suikotsu ajautuu kokonaan pimeälle puolelle ja kuolee pian sen jälkeen, kun Kikyōn pyhä nuoli muuttaa hänet vielä hetkeksi ennen kuolemaansa hyväksi. Jakotsu nappaa äkkiä Suikotsun Shikon-sirpaleen, jottei Kikyō saisi sitä, ja antaa sirpaleen myöhemmin Bankotsulle.


title: Shichinintai

text: Sui tarkoittaa "nukkuvaa" ja kotsu "luuta". Merkit hänen kasvoillaan tarkoittavat "raivoa".Bankotsu on Shichinintain johtaja ja häntä kutsutaakin usein "isoveljeksi", vaikka hän on joukon nuorin. Hän kantaa mukanaan suurkeihästä, Banryūta (蛮竜, suom. "barbaarilohikäärme"). Sen kantamiseen tarvitaan kolmen vahvan miehen voimat, mutta Bankotsu kykenee käyttämään sitä yhdellä kädellä. Banryū vastaa voimaltaan lähes Inuyashan miekkaa, Tessaigaa, jolle se Shikonin sirpaleilla vahvistettuna vetää lopulta täysin vertoja.


title: Shichinintai

text: Bankotsu on joukon vahvin, mutta taistellessaan Inuyashaa vastaan (kolme Shikonin sirpaletta apunaan), hän huomaa, ettei hänen keihäänsä kestä kauan Inuyashan "Kaze no kizu" -iskua, vaan alkaa lohkeilla. Hän kuitenkin lisää keihääseensä kaikki Renkotsun Kagomelta varastamat Shikonin sirpaleet vahvistaen tätä.


title: Shichinintai

text: Bankotsulla on hyvin läheinen suhde ystäväänsä Jakotsuun, joka oli hänen kanssaan jo ennen Shichinintain perustamista. Ennen Jakotsun kuolemaa heillä on suloinen hetki, kun Bankotsulla tulee kyyneleet silmiin, kun hän saa tietää Jakotsun lojaalisuudesta tämän tuodessa hänelle Suikotsun Shikon no taman sirpaleen. Bankotsu halaa Jakotsua kertoen, että tämä on ainoa johon hän voisi luottaa. Bankotsu myös uhkailee Renkotsua saatuaan tietää, että tämä ei heti antanut hänelle Kagomelta varastamiaan sirpaleita, ja lopulta tappaakin Renkotsun itse koska tämä oli tappanut Jakotsun, ensin johdateltuaan hänet taistelemaan Inuyashan kanssa ja lopulta napannut tämän Shikon-sirpaleen.


title: Shichinintai

text: Bankotsu pysyy suurimman osan ajasta taustalla, mutta hän on silti ryhmän selkäranka, kurinpitäjä ja ohjaaja, vaikka onkin itse luonteeltaan aika sadistinen ja ylimielisen röyhkeä, jolle eläminen merkitsee lähinnä hauskanpitoa, ja sen pitäminen käy juuri mm. tappamisella. Hänen röyhkeytensä näkyy myös jopa käytöksessä omaa ryhmää kohtaan, mutta siitä huolimatta hän kuitenkin toteaa Renkotsun tappaessaan heidän eronsa olevan se, ettei hän petä tovereitaan, ja vaikka hän ensi alkuun ei tunnukaan piittaavan Kyokotsun ja Mukotsun kuolemasta, hän kuitenkin puhuu kostosta näiden puolesta, ja käy jopa "puhelemassa" näille Shichintain vanhalla yhteishaudalla, ja jäätyään lopulta ainoaksi elossaolevaksi hän lähtee heti kostamaan "pikkuveljiensä" kuolemat. Bankotsunkin kuoltua ja Narakun ilmaannuttua Inuyasha toteaakin Bankotsunkin olleen kuitenkin kunniallisempi ja kunnioitettavampi kuin Naraku.


title: Shichinintai

text: Tapettuaan Renkotsun, joka on haastanut hänet, Bankotsulla on hallussaan kaikki seitsemän Shikon no taman sirpaletta, jotka Naraku hänen ryhmälleen on antanut sekä kaikki Kagomelta varastetut. Hän päättääkin seuraavaksi kostaa Inuyashalle ystäviensä kuolemat. (Seuraava vain animessa.) Kesken taistelun heidän luokseen saapuu lauma demoneita. Bankotsu lyö näistä yhdeksän, jolloin hän on tappanut yhteensä tuhat demonia ja tuhat sotaherraa Banryū-keihäällään. Näiden lukujen tultua vastaan, Banryū saa demonisia voimia ja se muuttuu huomattavasti vahvemmaksi (Inuyashan mielestä se saa hänet tuntemaan kuin taistelisi Sesshōmarun Tōkijinia vastaan). Tämä kuitenkin käy Bankotsulle kohtalokkaaksi, sillä demoniset voimat mahdollistavat Inuyashan käyttää Bakuryūha-iskuaan, joka lopulta halkaisee Bankotsun. Bankotsun ollessa tajuton Naraku kuitenkin ottaa Bankotsulta Shikon no taman sirpaleet, niin että tämä murenee luiksi.


title: Shichinintai

text: Ban tarkoittaa barbaaria ja kotsu tarkoittaa "luuta". Merkki hänen kasvoillaan tarkoittaa "nuoruutta".


title: Tarja Helanen

text: Tarja Helanen oli Vihreän liiton ensimmäinen liittosihteeri yhdessä David Pembertonin kanssa 1988–1990. Hän toimi myös 1990-luvun alussa Vihreiden kansainvälisessä työryhmässä. Helanen on työskennellyt Vihreän Sivistysliiton projektisihteerinä ja Suomen pakolaisavun hanketyöntekijänä. Vuonna 2002 hän oli tekemässä ulkoministeriölle selvitystä henkilöavusta kehitysyhteistyössä. Keväällä 2007 hän oli Pakolaisavun asiantuntijana Liberiassa.


title: Ylikärppä

text: Ylikärppä (myös "Yli-Kärppä") on kylä seututien 849 sekä Simojoen varrella Simon kunnassa lähellä Ranuan ja Iin rajaa. Kylä on muodostunut Simojoen etelärannalle Maaninkakosken tuntumaan.


title: Ylikärppä

text: Ylikärpän koulu sijaitsee Ylikärpän ja Saarikosken kylien välisellä alueella. Kyläyhteisön toimintaa ylläpitää Ylijokikylän kylätoimikunta. Ylikärppä on hyvin maatalousvaltaista aluetta, sillä lähes kaikki kylässä asuvat työssäkäyvät työikäiset ovat töissä maatalouden parissa. Kylän asukasluku oli vielä 1980-luvulla yli 500, ja Simon kunta rakennutti kylään rivitaloja.


title: Ylikärppä

text: Simon kunta ilmoitti keväällä 2015 sulkevansa Ylikärpän kyläkoulun oppilaiden vähenemisen vuoksi. Asukkaat huolestuivat pitkistä, paikoin jopa 50 kilometrin koulumatkoista Asemakylälle. Simon kunta päätti lopulta, että Ylikärpän koulu jatkaa yhdellä opettajalla. Samalla päiväkoti ja esikoulu lopetettiin. Simon kunta lakkautti koulun keväällä 2016 ja oppilaat siirtyivät kouluun Asemakylälle.


title: Ylikärppä

text: Ylikärpässä käytiin vuonna 1916 ensimmäinen taistelu venäläisten ja suomalaisten välillä sitten Suomen sodan. Kyseessä oli Maaninkajärven taistelu, jossa suomalaiset jääkärit puolustautuivat venäläistä virkavaltaa vastaan.


title: Kääpiöjänis

text:
Kääpiöjänis on pienin kaniroduista. Painoa sillä on vain 0,71-1,3 kg. Rotu on lähtöisin Englannista. Rotu näytettiin Englannissa ensimmäistä kertaa vuonna 1884. Kääpiöjänis on jalostettu aluperin useasta eri rodusta, mutta erityisesti hollantilais-rotu on ollut suuressa roolissa rodun kehittämisessä.
Kääpiöjänis kuuluu kääpiörotujen ryhmään.
Rungon muodoltaan se on pieni, siro ja jänismäinen. Se on ylväs ja määrätietoinen rotu, jota on kutsuttu myös temperamenttiseksi ja äkkipikaiseksi. Värimahdollisuuksia on useita, mutta Suomessa esiintyy useita värejä sekä kuvioita kyseisellä rodulla.


title: Kääpiöjänis

text: Kääpiöjänikset ovat Suomessa melko harvinaisia ja rodun kasvattajia on vähän.


title: Kääpiöjänis

text: Se on ylväs ja määrätietoinen rotu, jota on kutsuttu myös temperamenttiseksi ja äkkipikaiseksi. Se on myös erittäin nopea ja ketterä ja soveltuukin erinomaisesti estehyppyyn. Kääpiöjänikset tarvitsevat määrätietoisen sekä kokeneen omistajan.


title: LGM-118A Peacekeeper

text: LGM-118A Peacekeeper eli MX-ohjus oli 1986 käyttöön otettu Yhdysvaltojen mannertenvälinen ballistinen ohjus (ICBM), joka vedettiin pois käytöstä syyskuussa 2005 START II-sopimuksen johdosta. Peacekeeper on kiinteää polttoainetta käyttävä tarkka monikärkiohjus, joka olisi tarvittaessa pystynyt tuhoamaan 10 kohdetta 10:llä MIRV-kärjellä.


title: LGM-118A Peacekeeper

text: Ohjus oli tarkoittu ensi sijassa vihollisen sotilaskohteita vastaan.


title: LGM-118A Peacekeeper

text: Ohjuksen kehittely alkoi 1972 nimellä MX. Ohjus kantoi 9 700 kilometriä, ja sen tarkkuus oli 100 metriä (CEP). Ohjuksen lasti voi olla 3950 kg, joka sisältää jopa 10 Avco Mk-21 -paluukärkeä, kukin 300 kT (1,25 PJ) W-87 -ydinkärjen.


title: Kuvataiteilija (AMK)

text: Kuvataiteilija (AMK) on kulttuurialan ammattikorkeakoulututkinnon tutkintonimike. Tutkinnon laajuus on 240 opintopistettä. Tutkinto suoritetaan kuvataiteen koulutusohjelmassa, ja opintojen tavoiteaika on neljä vuotta. Koulutukseen kuuluu taiteellisia perusopintoja sekä taidehistorian, taiteen teorian ja viestinnän opintoja. Opiskelijan on tarkoitus saada koulutuksen kautta kuvataidealan työelämässä tarvittavat valmiudet.


title: Kuvataiteilija (AMK)

text: Kuvataiteen koulutusta järjestetään vuonna 2014 voimaantulevien toimilupien myötä viidessä suomalaisessa ammattikorkeakoulussa:


title: Kuvataiteilija (AMK)

text: Tampereen ammattikorkeakoulun kuvataiteen koulutusohjelman lakkauttamisesta päätettiin syksyllä 2013. Lahden ammattikorkeakoulun kuvataiteen koulutusohjelmaan otettiin uusia opiskelijoita viimeisen kerran kevään 2012 yhteishaussa.


title: Kuvataiteilija (AMK)

text: Kuvataiteen koulutusohjelman pääaineopintoja ovat:


title: Kuvataiteilija (AMK)

text: Joissakin ammattikorkeakouluissa voi valita suuntautumisvaihtoehdoksi valokuvauksen tai korutaiteen. Kuvataiteen koulutusohjelmassa opiskelleet voivat työskennellä useissa ammateissa ja tehtävissä, esimerkiksi kuvataiteilijoina, opettajina, projektityöntekijöinä ja art directorina.


title: Kuljetuspanssariajoneuvo

text: Kuljetuspanssariajoneuvo (SA-lyhenne "kuljpsajon", englanniksi "wheeled armoured personnel carrier") on pyöräalustainen, ensisijaisesti jalkaväen kuljettamiseen tarkoitettu panssaroitu ajoneuvo. Niitä ei ole suunniteltu ottamaan osaa suoraan taisteluun, vaan kuljettamaan jalkaväkeä taistelualueelle suojassa sirpaleilta ja käsiaseiden tulelta. Monissa maissa alettiin toisen maailmansodan jälkeen kehittää panssaroituja miehistönkuljetusajoneuvoja. Ajoneuvoilla on pyritty alusta asti parantamaan joukkojen operatiivista liikkuvuutta ja suojaa.


title: Kuljetuspanssariajoneuvo

text: Kuljetuspanssariajoneuvot ovat käyttötarkoituksensa vuoksi tavallisesti kevyesti aseistettuja ja panssaroituja. Aseistuksena on tavallisimmin konekivääri, vetojärjestelmä on 4×4, 6×6 tai 8×8. Miehistöä kaksi ja kuljetettavia mahtuu mallista riippuen 7–16. Kuljetuspanssariajoneuvoja on myös sovellettu eri johtamis-, ase-, ja huoltojärjestelmien käyttöön.


title: Kuljetuspanssariajoneuvo

text: Kuljetuspanssariajoneuvojen etuna miehistönkuljetusvaunuihin verrattuna on nopeus. Toisaalta ajoneuvon profiili voi olla paljonkin vaunua suurempi ja suoja heikompi.


title: Historiallinen Yhdistys

text: Historiallinen Yhdistys on suomalainen yhdistys, jonka tarkoituksena on kehittää ja ylläpitää historiantutkimusta. Yhdistys pitää kokouksia, järjestää esitelmä- ja keskustelutilaisuuksia, organisoi opintotoimintaa ja toimittaa julkaisuja. Se toimii läheisessä yhteistyössä Helsingin yliopiston kanssa.


title: Historiallinen Yhdistys

text: Historiallinen Yhdistys perustettiin lokakuussa 1890. Varsinaisena perustajina olivat Helsingin yliopiston professoreja J. R. Danielson-Kalmari, M. G. Schybergson ja E. G. Palmén ja dosentit C. von Bonsdorff sekä ja Kustavi Grotenfelt. Yhdistys sai yliopiston rehtorin alaisuudessa puolivirallisen statuksen.


title: Historiallinen Yhdistys

text: Yhdistyksen tarkoitukseksi määriteltiin edistää Helsingin yliopiston opettajien johdolla "yliopiston nuorison historiallisia opintoja ja tutkimuksia". Esikuvaa otettiin Ruotsista ja Saksasta. Aluksi Yhdistys toimi seminaarimuotoisesti, ja se integroitui myös opetukseen. Niinpä esimerkiksi vuoden 1906 yleisen kuten myös Suomen, Venäjän ja Pohjoismaiden historian laudatur-vaatimuksissa vaaditaan "osanottoa Historiallisen Yhdistyksen toimintaan".


title: Historiallinen Yhdistys

text: Yhdistyksen vain suomeksi laaditut säännöt eivät määritelleet sille virallista kieltä. Käytännössä Yhdistys oli kaksikielinen. Käytäntönä oli, että kukin käytti esitelmissään ja puheenvuoroissaan haluamaansa kieltä ja myös sihteerit pitivät pöytäkirjaa äidinkielellään. Vuodesta 1901 Yhdistyksen sihteerit olivat yksinomaan suomenkielisiä. Jäseneksi ei erityisesti hyväksytty, vaan jäsenmaksun suorittaneet saattoivat ainakin kolmannesta toimintavuodesta lähtien kuulua seuraan.


title: Historiallinen Yhdistys

text: 1900-luvulle tultaessa Yhdistyksen rooli varsinaisissa yliopisto-opinnoissa väheni, mutta samaan aikaan ulkomaisten kirjojen ja tutkimustulosten esittelyn osuus kasvoi. Vuonna 1914 yhdistys sai uudet säännöt, jossa sidos yliopistoon on poistunut. Aiempien sääntöjen mukaan yhdistyksen puheenjohtajan tuli olla yliopiston opettaja. 1930-luvulla yhdistys luopui asemastaan rehtorin valvonnan alaisena ylioppilasseurana. Vuonna 1933 hyväksyttiin uudet rekisteröitymisen edellyttämät säännöt.


title: Historiallinen Yhdistys

text: Ensimmäisen kerran ajatus oman, suomenkielisen aikakauskirjan perustamisesta esitettiin jo vuonna 1891. Mutta kun Historiallinen Aikakauskirja perustettiin vuonna 1903, yhdistys ei ollut muodollisesti mukana, sen toimihenkilöt kylläkin.


title: Historiallinen Yhdistys

text: Vuonna 1932 Eino Jutikkala ehdotti yhdistykselle Paikallishistoriallisen toimiston perustamista. Se on siitä lähtien antanut neuvoja paikallishistorian kirjoittajille ja valvonut näiden työtä. Sen johtokunnan muodostivat alun perin viiden historiallisen järjestön valitsemat jäsenet.


title: Historiallinen Yhdistys

text: Yhdistyksen piiristä kumpusi myös aloite vuonna 1933 pidettyjen ensimmäisten virolais-suomalaisten historiapäivien järjestämiseksi. Vuonna 1945 perustettiin historian opiskelijoiden ainejärjestö Kronos jonkinlaiseksi Historiallisen Yhdistyksen alaosastoksi, mutta 1950-luvun alussa se irtaantui kokonaan Yhdistyksestä.


title: Historiallinen Yhdistys

text: Vuonna 1989 Historiallinen Yhdistys liittyi jäseneksi Tieteellisten seurain valtuuskuntaan. Vuonna 1990 ilmestyi 100-vuotisjuhlakirja "Historia Nyt - näkemyksiä suomalaisesta historiantutkimuksesta".


title: Historiallinen Yhdistys

text: Internetissä ilmestyvä tieteellinen historia-alan aikakauslehti Ennen ja Nyt - historian tietosanomat perustettiin vuonna 2001 Historiallisen Yhdistyksen piiristä tulleella aloitteella. Mukaan julkaisijaksi tulivat Agricola -Suomen historiaverkko, Historiallinen Yhdistys, Suomen Historiallinen Seura ja Turun Historiallinen Yhdistys.


title: Historiallinen Yhdistys

text: 1980-luvulta lähtien yhdistyksen jäsenmäärä on ollut noin 100–200. Pääosa jäsenistä on nuoria tutkijoita ja opettajia yliopistolta, mutta hallitukseen kuuluvat myös opiskelijaedustajia humanistisen ja valtiotieteellisen tiedekunnan historianlaitosten ainejärjestöistä.


title: Historiallinen Yhdistys

text: Yhdistys järjestää säännöllisesti keskustelu- ja esitelmätilaisuuksia sekä seminaareja. Nämä tilaisuudet ovat tarjonneet tilaa ajankohtaisille historiakeskusteluille, uusien historiantutkimuksen muotojen esittelylle ja myös periaatteellisten kysymysten pohdinnalle.


title: Jakob Magnus Sprengtporten

text: Jakob Magnus Sprengtporten (10. marraskuuta 1727 – 2. huhtikuuta 1786) oli suomalainen upseeri ja poliitikko. Hänellä oli merkittävä rooli Kustaa III:n vuonna 1772 tekemässä vallankaappauksessa.


title: Jakob Magnus Sprengtporten

text: Sprengtporten syntyi Siperiassa, missä hänen isänsä Magnus Wilhelm Sprengtport oli sotavankina vuodesta 1709. Perhe palasi Suomeen 1722.


title: Jakob Magnus Sprengtporten

text: Sprengtporten oli koulutukseltaan linnoitusupseeri ja osallistui 1750-luvulla Suomenlinnan rakentamiseen. Pommerin sodassa (1757–1763) hän osoittautui hyväksi joukkojenjohtajaksi ja oli ylipäätään yksi niitä harvoja upseereja, jotka saavuttivat hyvää mainetta tuossa Ruotsin kannalta kehnosti sujuneessa sodassa. Vuonna 1769 hänet ylennettiin everstiksi ja hän sai komentoonsa Uudenmaan ja Hämeen rakuunarykmentit. Hän teki perusteellisia selvityksiä siitä, miten Suomen itärajaa voitaisiin tehokkaimmin puolustaa.


title: Jakob Magnus Sprengtporten

text: Politiikassa Sprengtporten kuului aluksi hattupuolueeseen, mutta siirtyi vähitellen kuningasmielisten puolelle. Vuonna 1772 hän oli suunnittelemassa ja toimeenpanemassa kuningas Kustaa III:n vallankaappausta. Hänen tehtävänään oli tuolloin mennä Suomenlinnaan ja suostutella sikäläisten upseerien enemmistö kuninkaan puolelle. Kun Suomenlinna olisi saatu haltuun, purjehdittaisiin sieltä sotilasjoukon kanssa Tukholmaan, jossa pakotettaisiin säädyt luopumaan vallasta kuninkaan hyväksi.


title: Jakob Magnus Sprengtporten

text: Sprengtportenin vallankaappaussuunnitelmaan sisältyi suuria riskejä. Operaation Suomen osuus sujui kuitenkin odotettua hitaammin. Myrskyisän sään vuoksi jouduttiin Ahvenanmeren yli purjehtimista lykkäämään, ja kun Sprengporten vihdoin saapui joukkoineen Tukholmaan 4. syyskuuta 1772, oli kuningas jo ehtinyt tehdä oma-aloitteisesti vallankaappauksen. Kustaa III oli kuitenkin erittäin kiitollinen Sprengtportenille ja palkitsi tämän ylennyksellä kenraaliluutnantiksi.


title: Jakob Magnus Sprengtporten

text: Sprengtporten nimitettiin vuonna 1772 Suomenlinnan rakennustöiden johtajaksi, eli Augustin Ehrensvärdin seuraajaksi. Hän alkoi kuitenkin pian tuntea katkeruutta kuningasta kohtaan, sillä hän ei ollut mielestään saanut kykyjensä veroista työtä. Vuonna 1774 hän erosi tehtävistään. Vaikka Sprengtporten oli terävä-älyinen mies, alkoi hänen epäluuloinen ja omapäinen luonteensa tehdä hänestä vähitellen kelvottoman vastuullisiin virkoihin.


title: Jakob Magnus Sprengtporten

text: Sprengportenin loppuelämä oli onneton. Hänellä oli mielenterveysongelmia, ja kuninkaan lisäksi hän joutui riitoihin myös velipuolensa Georg Magnus Sprengtportenin kanssa.


title: Evel Knievel Factor

text: Evel Knievel Factor on Private Line -yhtyeen 1. marraskuuta 2006 julkaistu toinen studioalbumi. Albumin Japanin on 2 *bonus kappaletta. Evel Knievel oli amerikkalainen surmanajaja. Levyn nimi on amerikkalainen slangi-sanonta ja tarkoittaa "Vaaranpaikkaa/Mitä tahansa saattaa tapahtua".


title: Evel Knievel Factor

text: Albumi debytoi Suomen virallisen listan sijalla 23.Japanin painos


title: NOAA

text: National Oceanic and Atmospheric Administration ("NOAA") on Yhdysvaltain liittovaltion sää- ja valtamerentutkimusorganisaatio. Yhdysvaltain kauppaministeriö perusti sen vuonna 1970.


title: NOAA

text: NOAAn johtopaikat ovat poliittisia virkoja, joihin presidentti nimittää ehdokkaan ja senaatti vahvistaa. Kakkospaikalle on nimitetty vuonna 2017 Timothy Gallaudet, entinen laivaston amiraali. Kärkipaikalle on ehdokkaana Barry Myers, mutta sanaatti ei kesään 2018 mennessä ollut vahvistanut nimitystä.


title: NOAA

text: Organisaatiossa työskentelee noin 6800 tutkijaa ja insinööriä. Kaikkiaan henkilökuntaa on 12 000.


title: NOAA

text: NOAA koostuu seuraavista viidestä organisaatiosta (saksalaisen Wikin mukaan)


title: NOAA

text: NOAAn vuosibudjetti on ollut 5,6 miljardin luokkaa (2017). Siihen on vuosittain esitetty huomattavia leikkauksia.


title: NOAA

text: Leikkaukset ovat viivästyttäneet muun muassa NOAAn sääsatelliittijärjestelmien (Joint Polar Satellite System (JPSS) ja GOES) rakentamista. Toisaalta kaupallisen avaruustoiminnan rahoitusta on lisätty.


title: NOAA

text: NOAA oli hakenut vuodelle 2011 JSPP-ohjelmaan yli miljardi dollaria mutta Yhdysvaltain kongressin päätösprosessin ollessa republikaanien vaalivoiton takia halvaantunut, se saa niin sanotuilla jatkopäätöksillä noin kolmanneksen tästä. Yhdysvaltain hallinto pyrkii osaltaan leikkaamaan globaalia avaruusteollisuuden hyperinflaatiota samalla keinolla kuin Sukkulan rakentamisen aikaan - pienemmällä vuosirahoituksella ja pidemmillä kehitysohjelmilla, jotka työllistävät alan insinöörit. NOAAn budjetti putosi vuonna 2011 miljardilla dollarilla 4,5 miljardiin dollariin, joka lykkää ainakin Joint Polar Satellite System, JPSS-1, satelliitin laukaisua parilla vuodella vuoteen 2018. NPOESS Preparatory Project-satelliitti tekee samanlaisia mittauksia lokakuusta 2011 lähtien, mutta sen toiminta lakannee vuonna 2017. Tämä tuo yhdysvaltalaisiin ilmastomittauksiin 18 kuukauden katkon. Heinäkuussa 2011 Yhdysvaltain kongressi päätti rahoittaa GOES-R-sarjan satelliitteja aiempaa vähemmän ja en antanut lainkaan rahoitusta Deep Space Climate Observatory (DSCOVR) ja Constellation Observing System for Meteorology Ionosphere and Climate-2 (COSMIC-2) satelliittimissioehdotuksille, joista ensimmäinen olisi yhteismissio Taiwanin kanssa ja jälkimmäinen ilmastonmuutostutkimusta tekevä satelliitti.


title: Kofaktori

text: Kofaktori on orgaaninen molekyyli tai ioni, joka entsyymin täytyy sitoa itseensä suorittaakseen itselleen ominaisia katalyyttisiä kemiallisia reaktioita. Sitoutuminen voi olla löyhää, jolloin sidos on esimerkiksi ionisidos, tai voimakasta, jolloin sidos on kovalenttinen sidos. Kovalenttisesti sitoutuvaa kofaktoria voidaan kutsua prosteettiseksi ryhmäksi.


title: Kofaktori

text: IUPAC:n määritelmän mukaan orgaaninen molekyyli ei voi olla aminohappo, peptidi tai proteiini, jotta se voidaan luokitella kofaktoriksi. Molekyyliä voidaan kutsua paitsi kofaktoriksi, myös koentsyymiksi. Monet koentsyymeistä ovat vitamiineja tai näiden johdannaisia, mutta eivät aina.


title: Kofaktori

text: Kofaktori-ioni taas on tavallisesti metalli-ioni, kuten Mn, Mg tai Zn.


title: Kofaktori

text: Entsyymi, johon ei ole sitoutunut sen luontaista kofaktoria tai kofaktoreita on apoentsyymi, joka on toimimaton. Näitä sitova entsyymi on holoentsyymi, joka on toimiva.


title: Kofaktori

text: Kofaktori on yleensä entsyymin katalyyttisessä keskuksessa, eli siinä kohtaa, jossa entsyymin suorittamat kemialliset reaktiot tapahtuvat.


title: Kofaktori

text: Jotkin entsyymit tarvitsevat useamman kofaktorin. Pyruvaattidehydrogenaasikompleksi on kolmen entsyymin kokonaisuus, joka tarvitsee kofaktoreiksi NAD-, tiamiinipyrofosfaatti-, lipoaatti- ja koentsyymi A -molekyylit.


title: Kofaktori

text:
Epäorgaaniset kofaktorit ovat metalli-ioneita, joita saadaan kivennäisaineina ravinnosta. Alla taulukossa on muutamia esimerkkejä.
Orgaanisista kofaktoreista eli koentsyymeistä, näiden ravinnon esi-asteista ja siirtämistä kemiallisista ryhmistä on taulukossa alla esimerkkejä. Monet koentsyymeistä ovat vitamiineja tai niiden johdannaisia.


title: 12012

text:
12012 on japanilainen rockyhtye, joka aloitti vuonna 2003. Yhtyeen nimi tulee Kalifornian rikoslaista, jossa koodi tarkoittaa laittoman tuliaseen hallussapitoa. Yhtye koostuu Lubis Cadir- ja Mist of Rouge -yhtyeiden jäsenistä.
12012 soitti ensimmäisen konserttinsa levy-yhtiön tapahtumassa 31.5.2003 Osakan Club Vijonissa. Heidän ensimmäinen singlensä "Depression sign" julkaistiin 28.7.2003. Single myi yli 1000 kappaletta. 12012 on Under Code Production -levy-yhtiön toiseksi suosituin yhtye heti Vidollin jälkeen.


title: D’espairsRay

text: D'espairsRay oli japanilainen industrial-vaikutteinen raskaan musiikin yhtye. Yhtyeen perustivat 9. syyskuuta 1999 nahkaan, PVC:hen ja mustaan pitsiin pukeutuneet HIZUMI, Karyu, ZERO ja TSUKASA. Heidän musiikkinsa on enimmäkseen raskasta rockia/industrialia. Yhtye on julkaissut kolme albumia ja saavuttanut mainetta myös Japanin ulkopuolella, niin Euroopassa kuin Amerikassakin.


title: D’espairsRay

text: Yhtyeen alkutaipaleen ahkera keikkailu ja demojen jakaminen kannatti, sillä ensimmäinen single, Kumo, myytiin loppuun. Samoin kävi toiselle, Genwaku, ja ensimmäisen minialbumin, Terrors, jälkeen olikin jo vuorossa ensimmäinen one-man-keikka syksyllä 2001.


title: D’espairsRay

text: Seuraavina vuosina julkaistut singlet Sexual Beast, Itanji, Maverick ja Gärnet toivat yhtyeelle yhä hysteerisemmän fanijoukon ja vuonna 2004 yhtye esiintyi ensi kerran Euroopassa - ennen ensimmäistäkään albumia. Yhtyeen esikoisalbumi julkaistiin Japanissa vasta vuonna 2005 ja Euroopassa 2006, nimellä Coll:set. Yhtyeen suosio Euroopassa on vain kasvanut, mistä todistavat lukuisat loppuunmyydyt keikat. Suomessa yhtye esiintyi ensimmäisen kerran 26. marraskuuta 2006 Tavastialla - keikka myytiin loppuun reilusti etukäteen ja osa vannoutuneista faneista jonotti toista vuorokautta päästäkseen eturiviin. Vuonna 2007 yhtye julkaisi keväällä toisen albuminsa, MIRROR, ja esiintyi kesällä festarikeikoilla Tuskassa ja Ruisrockissa.


title: D’espairsRay

text: Hizumille tulleiden kurkkuongelmien takia bändi päätti jäädä tauolle joulukuussa 2010.


title: D’espairsRay

text:
15.6.2011 yhtyeen jäsenet ilmoittivat yhtyeen lopettavan.Albumit
Mini-Albumit


title: D’espairsRay

text: Singlet


title: D’espairsRay

text: DVD:t


title: Alppihiihdon maailmancup 2002–2003

text: Alppihiihdon maailmancup 2002-2003 oli historian 37. Alppihiihdon maailmancup -kausi. Sen aikana tehtiin suomalaishistoriaa alppihiihdossa, kun Kalle Palander voitti ensimmäisenä suomalaisena alppihiihdon maailmancup -osakilpailun ja myöhemmin samana vuonna koko pujottelun maailmancupin, joka on osa maailmancupia.


title: Sekvenssi (musiikki)

text: Sekvenssi tarkoittaa musiikillisen aiheen toistumista peräkkäin eri sävelkorkeudella. Sekvenssi voi olla kromaattinen eli identtisesti transponoitu tai kyseistä moodia (sävelasteikkoa) käyttävä eli diatoninen.


title: Robert Hunter

text: Robert Hunter (s. 23. kesäkuuta 1941, Kalifornia) on yhdysvaltalainen runoilija, lauluntekijä, laulaja ja kitaristi. Hän sanoitti ja yhdessä Jerry Garcian kanssa sävelsi merkittävän osan Grateful Dead -yhtyeen tuotannosta. Hän on myös julkaissut soololevyjä, runoteoksia ja kääntänyt maailmanrunoutta englanniksi.


title: Robert Hunter

text: Hunter tutustui Jerry Garciaan 1960-luvun alussa, ja he soittivat yhdessä folk- ja bluegrass-yhtyeissä. Tuolloin he eivät kuitenkaan vielä tehneet kappaleita yhdessä, koska ajan hengen mukaisina genre-uskollisina puristeina katsoivat että folk-muusikoiden tehtävänä on kunnioittaa ja pitää hengissä kansanperinnettä soittamalla ainoastaan vanhoja muiden tekemiä kappaleita.


title: Robert Hunter

text: Varsinainen sävellysyhteistyö Grateful Deadin kanssa alkoi 1967. Runouteen ja huumausaineisiin perehtynyt Hunter lähetti Garcian uudelle yhtyeelle tekstiluonnoksia, jotka bändi sovitti yhteen säveltämiinsä kappaleisiin "Alligator", "China Cat Sunflower" ja "St. Stephen". Pian tämän jälkeen syntyi "Dark Star", jonka Hunter on katsonut olevan ensimmäinen yhtyeen kanssa nimenomaan yhdessä sävelletty kappale. "Alligator" julkaistiin yhtyeen toisella studio-levyllä "Anthem Of The Sun" (1968). "China Cat Sunflower" ja "St. Stephen" olivat mukana kolmannella studio-levyllä "Aoxomoxoa" (1969) – tällä sekä neljännellä studio-levyllä Workingman's Dead (1970) Hunter oli jo merkitty yhdeksi kirjoittajaksi levyn jokaiseen kappaleeseen. Hän jatkoi yhtyeen pääsanoittajana ja jäsenenä myös kaikilla myöhemmillä levyillä.


title: Robert Hunter

text: Tärkeästä roolistaan huolimatta Hunter ei ollut koskaan Grateful Deadin näkyvä jäsen. Hän ei itse esiintynyt yhtyeen kanssa levyillä, konserteissa tai valokuvissa muutamaa poikkeusta lukuun ottamatta:


title: Supertec

text: Supertec oli moottoritoimittaja Formula ykkösissä 1999 ja 2000. Supertecin toimittamat moottorit olivat F1-kausille 1999 ja 2000 päivitettyjä versioita Renault'n suunnittelemista, Mecachromen rakentamista kauden 1998 moottoreista.


title: Supertec

text: Vuonna 1998 Flavio Briatoren yhtiö, Super Performance Competition Engineering, allekirjoitti vuonna 1999 alkavan moottorisopimuksen Mecachromen kanssa. Moottorit julkaistiin Supertecin nimellä. Supertecin moottoreita käytti Williams kaudella 1999, BAR 1999 ja Arrows 2000. Moottoreilla ajettiin kolme palkintosijaa.


title: Supertec

text: Yhteensä Supertecin moottoreilla ajettiin 96 Grand Prix’ta.


title: Land Rover

text: Land Rover on brittiläinen automerkki, jota valmistaa nykyisin intialaisen Tata Groupin omistama Jaguar Land Rover -yhtiö.


title: Land Rover

text: Land Rover sai alkunsa, kun Rover esitteli vuonna 1948 nelivetoisen maatalouskäyttöön suunnitellun maastoajoneuvon. Autossa oli jäykkä neliveto ilman keskitasauspyörästöä, ja etuvedon pystyi vapauttamaan etuakselin napalukoista. Melko pian ratkaisu vaihtui jakovahteistoon, jossa oli takaveto ja tarvittaessa kytkettävä etuveto, ja napalukot jäivät pois. Päävaihteistossa oli neljä vaihdetta eteen ja yksi taakse. Jakovaihteistossa oli kaksi nopeusaluetta: nopea tiekäyttöön ja hidas maastokäyttöön. Päävaihteistossa oli synkronoitu 3. ja 4. vaihde. Vaihteet 1 ja 2 olivat synkronoimattomia, jolloin ylöspäin vaihdettaessa käytettiin kaksoispoljentaa ja alaspäin vaihtaessa välikaasua. Autossa oli myös voiman ulosotto erilaisten maatalouskoneiden käyttöä varten. Tätä varten autossa oli myös käsikaasu. Auton huoltotoimenpiteet oli suunniteltu mahdollisimman yksinkertaisiksi. Autossa oli erillinen kotelopalkkirunko, ja sen kori oli valmistettu keula- ja rintapeltiä lukuun ottamatta alumiinista.


title: Land Rover

text: Suomessa Land Rover -autoja edustaa myös Jaguaria maahan tuova Inchcape Motors Finland Oy.Nämä mallit perustuivat kaikki alkuperäiseen vuoden 1948 malliin ja säilyivät ulkonäöltään ja tekniikaltaan lähes muuttumattomina vuosimallista toiseen. Autoa sai sekä lyhyellä 88 tuuman että pidemmällä 109 tuuman akselivälillä. Kytkettävällä nelivedollaan ja lehtijousillaan mallit muistuttavat rakenteeltaan useimpia paljon uudempia japanilaisia maastoautoja.


title: Land Rover

text: Defender-mallia pidetään kestävänä, karuna työkaluna, jolla pääsee vaikka minne. Sitä on myyty noin kaksi miljoonaa kappaletta.


title: Land Rover

text: Land Rover 110 esiteltiin 1983 ja lyhyempi 90 seurasi 1984. Mallisto nimettiin Defenderiksi vasta 1990, vaikka autot pysyivätkin entisellään. Ulkonäkö muistuttaa hyvin paljon Series II-III -malleja, mutta tekniikka on muuttunut merkittävästi. Perusrakenne, kuten runko, voimansiirto ja moottorit, on lähes suoraan Range Roverista. Jatkuva neliveto ja kierrejouset edustavat Range Roverista lainattua tekniikkaa, kuten myös mallistossa ollut V8-bensiinimoottori. Muita moottorivaihtoehtoja on ollut 2,5 litran nelisylinterinen bensiinimoottori. Dieselmoottorivaihtoehdot ovat olleet Series III:n 2,25-litrainen dieselmoottori, 2,5-litrainen vapaastihengittävä esikammiodiesel (2.5D), 2-5-litrainen turboahdettu esikammiodiesel (2.5TD), 2,5-litrainen ahdettu ja ahtoilmanjäähdytyksellä varustettu suoraruiskutusdiesel (200Tdi, 90-94) ja edellisen pakokaasunkierrätyksellä varustettu versio (300Tdi, 95-98). Vuonna 1999 dieseliksi tuli kiristyvien pakaasumääräysten vuoksi viisisylinterinen Td5-pumppusuutindiesel.


title: Land Rover

text: Vuosien varrella Defenderin varustetaso on noussut merkittävästi, ja vanhasta ulkonäöstä huolimatta Defenderin tuli ajan mittaan nykyaikainen varustetaso ilmastointia, abs-jarruja, luistonestoa ym. varusteita myöten, tosin todelliseen työkäyttöön on ollut tarjolla myös perusmalli karsitulla varustetasolla. Defender on saatavilla sekä henkilöautoksi että pakettiautoksi rekisteröitynä, henkilölukumäärän ollessa suurimmillaan Suomessa yhdeksän.